text:
Isomo rya 1: Imigani 31,10-13.19-20.30-31
Umugore w’umutima azabonwa na nde ?
Ko asumbije agaciro amasaro meza!
Umugabo we amwiringira abikuye ku mutima,
maze agakunda agatunganirwa.
Uwo mugore aramunezereza,
na rimwe ntajya amutenguha,
iminsi yose y’ubuzima bwe.
Ashakashaka ubudodo n’ubuhivu bworoshye,
maze intoki ze zigashishikarira kuboha.
Ikiganza cye agicyamurira ku rubohero,
maze intoki ze zigasingira ikizingo cy’ubudodo.
Amaboko ye ayaramburira abakene,
akagirira ubuntu ababuraniwe.
Ikimero kirashukana n’uburanga bugashonga,
ahubwo umugore utinya Uhoraho ni we ukwiye kuratwa.
Mujye mumwegurira ibyavuye mu kuboko kwe,
kandi aratirwe mu ruhame ibyo yakoze!
Zaburi ya 127 (128), 1-2, 3, 4.5c.6a
Hahirwa umuntu wese utinya Uhoraho,
agakurikira inzira ze!
Uzatungwa n’ibivuye mu maboko yawe,
uzahirwe kandi byose bigutunganire.
Umugore wawe azamera nk’umuzabibu,
warumbukiye mu nzu yawe;
abana bawe bazamera nk’ingemwe z’imitini,
zikikije ameza yawe.
Nguko uko ahabwa umugisha,
umuntu utinya Uhoraho.
uko kagoma iguruka mu kirere,
uko inzoka igenda ku rutare,
uko ubwato bwoga mu mazi,
n’ikiyobora umugabo ku mugore ukiri inkumi .
Dore uko imyifatire y’umugore w’umusambanyi imeze:
ararya, akihanagura ku munwa,
ubundi akavuga ati «Nta kibi nakoze!»
iminsi yose y’ubugingo bwawe,
maze uzabone abana b’abana bawe!
Isomo rya 2: 1 Abanyatesaloniki 5,1-6
Naho ku byerekeye igihe n’amagingo ibyo bizabera, bavandimwe, ntimukeneye ko tubibandikira. Ubwanyu muzi neza ko Umunsi wa Nyagasani uza nk’umujura wa nijoro. Igihe rero bazaba bavuga ngo ‘Mbega amahoro n’umutekano!» ni bwo icyorezo kizabatungura, nk’uko ibise bitungura umugore utwite, kandi nta mahungiro. Ariko mwebwe, bavandimwe, ntimukiri mu mwijima ku buryo uwo munsi wabatungura nk’umujura; mwese muri abana b’urumuri n’ab’amanywa; ntituri ab’ijoro n’ab’umwijima. None rero, ntitugasinzire nk’abandi, ahubwo tube maso kandi twirinde gutwarwa n’irari.
Ivanjili ya Mutagatifu Matayo 25, 14-30
Koko, iby’icyo gihe bizamera nk’umuntu wari ugiye kujya mu rugendo, agahamagara abagaragu be, akababitsa ibintu bye. Umwe amuha amatalenta atanu, undi abiri, undi imwe, umuntu wese ku rugero rw’icyo ashoboye, hanyuma aragenda. Ako kanya uwari wahawe amatalenta atanu ajya kuyakoresha maze yunguka andi atanu. Uwari wahawe abiri na we, yunguka andi abiri. Naho uwari wahawe imwe, aragenda acukura umwobo mu gitaka maze ahishamo imari ya shebuja. Hashize igihe kirekire, shebuja wa ba bagaragu araza, maze abamurikisha ibintu bye. Uwahawe amatalenta atanu aregera maze amuhereza amatalenta atanu yandi, agira ati ’Shobuja, wari wampaye amatalenta atanu, dore andi atanu nungutse.’ Shebuja aramubwira ati ‘Ni uko, mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho; ngwino wishimane na Shobuja!’ Uwahawe amatalenta abiri, na we araza, agira ati ‘Shobuja, wari wampaye amatalenta abiri, dore andi abiri nungutse.’ Shebuja aramubwira ati ‘Ni uko, mugaragu mwiza kandi udahemuka, wabaye inyangamugayo mu bintu bike, nzagushinga ibisumbyeho; ngwino wishimane na Shobuja.’ Haza uwahawe talenta imwe, aravuga ati ‘Shobuja, nzi ko uri umuntu w’umunyabugugu, usarura aho utabibye, ukanura aho utanitse. Naratinye, ndagenda mpisha talenta yawe mu gitaka: dore ibiri ibyawe.’ Naho shebuja aramusubiza ati ‘Mugaragu mubi kandi w’umunebwe, wari uzi ko nsarura aho ntabibye, nkanura aho ntanitse; uba rero warabikije imari yanjye abari kunyungukira, nagaruka nkabona ibyanjye n’inyungu. Nimumwambure talenta ye maze muyihe ufite amatalenta cumi; kuko utunze bazamuha agakungahara; naho udafite na mba bazamwaka n’utwo yaganyiragaho. Naho uwo mugaragu w’imburamumaro nimumujugunye hanze, aho azaririra kandi agahekenya amenyo.’


c: text/html

text:
Gatsata:Ishuli Peace Nursery School Ryatanze indangamanota cyinashimira abarangije icyiciro kinshuke.[AMAFOTO]
Ishuli Peace Nursery School ni ishuli rihereye mu umurenge wa Gatsata akagali ka Karuruma Umudugudu wa Rwasesero,kuri uyu wa gatandatu tariki ya 16 Nyakanga 2022 kikaba cyabashije gutanga indangamanota Kubanyeshuri bahiga ziki gihembwe gisoza umwaka wa mashuri 2022.
Ni ibirori kandi byabayemo umuhango wo gusezera abana baba basoje amashuri y’inshuke Berekeje mu mashuri abanza,uwo muhango wanitabiriwe nababyeyi ba bana biga kuriryo Shuli,Ndeste hari na bamwe mubayobozi bo munzego zitandukanye zo mu murenge wa Gatsata.
Mwijambo umuyobozi w’ishuli madamu Batamuriza Isabelle yagejeje ijambo kubitabiriye umuhango,yatangiye abashimira ababyeyi bose murirusange ababwirako ibibyose bitari kujyerwaho hatari ubufatanye bwabo.
Umuyobozi w’umudugudu wa Rwesero iryo riherereyemo madamu Bamurange Sezarie yashimiye byimazeyo ubuyobozi bwikigo kubwigitekerezo cyiza bagize cyo gushinga ishuli mumudugudu waho,Yagize ati”Ndashima byimazeyo abayobozi bicyigo ko bagize igitekerezo kiza cyo gushing iri shuli hano,byaradufashije cyane nka babyeyi cyane dore ko imbogamizi twari dufite zari nyinshi kugirango abana bacu bave hano bajye kwiga kubindi bigo byamashuli,byaratugoraga amatike akatubana imbogamizi.”
Mu bandi bayobozi bitabiriye umuhango harimo Madamu Mwavita Sifa ushinze imibereho myiza yabagore mu murenge wa Gatsata nawe yashimiye abayobozi ndetse nabarezi bicyo kigo cy’ishuli cya Peace Nursery school.
Umuyobozi mukuru w’ishuli akaba numuterankunga waryo bwana Bicamumpaka Jean Marie Vianney mu ijambo rye, yatangiye ashimira ababyeyi muri rusange ubufatanye bwabo kugeza aho ikigo kigeze ubu.
Yanaciyemo muri macye aho igitekerezo cyo gushinga ishuri cyaturutse,yagize ati,”bimwe mubintu byatumye nshinga irishuri ni miterere yahano ikindi narebaga amafranga natangaga kubana yurugendo bajya kwishuri nkabana nimenshi,ibyo byose byanteye kwimuka ariko njyenda ntekereza kucyo nakorera hano hantu,nguko uko igitekerezo cyaje cyo gushinga ishuri hano.”yakomeje uvuga ko ibyo byose yabikoze ntanyungu yifuzamo ahubwo ari ukugirango agabanye ingendo abana bakoraga bajya kwiga.
Umuyobozi mukuru akaba numuterankunga wikigo yanaboneyeho kubwira abaraho ko hari gahunda yo gutangiza amashuli abanza(Primaire)kuva mu wambere kugeza muwagatatu wa mashuri abanza,abasaba ko ibyo bizajyerwa kubufatanyebw ababyeyi bose muri rusange.yagize ati,”Babyeyi rero muri hano ndagirango mbamenyeshe ko ubu tugiye gutangiza amashuli abanza(primaire) kuva muwa mbere kujyeza muwa gatatu,kandi ibyo bizadusaba ubufatanye bwanyu nkababyeyi.”ni gitekerezo cyakiriwe neza nabaroho bitabiriye umuhango.
Habayeho nu mwanya wo gusabana abana besoje ndetse nabacyiga berekana bumwe mubumenyi bahawe nabarezi babo nko,Gusoma,kwandika ndetse no kubara.Sibyo gusa abana bahawe umwanya berekana impano zabo nko kubyina ndetse baranaririmbira ababyeyi babo.

robotstxt: allowed

filter: keep


text:
Wa musore wahanze umuhanda i Karongi ari mu byamamare birita izina Ingagi
Nyuma yo guhanga umuhanda abantu bamufata nk’ubana n’ubumuga bwo mu mutwe, Niringiyimana Emmanuel yashyizwe ku rutonde rw’ibyamamare birita izina abana b’Ingagi kuri uyu wa Gatanu.
Uyu musore wo mu mudugudu wa Gisovu Akagari ka Nkoto Umurenge wa Murambi mu karere ka Karongi yahanze umuhanda w’ ibirometero 7 na metero 279 ari wenyine.
Mu bandi bantu b’ibyamamare bazitabira umuhango wo Kwita izina 2019, hazaba harimo umuririmbyi w’Umunyamerika Ne-Yo, umuhanzi n’umuririmbyi w’Umunyarwanda uba muri Amerika Meddy, Sherrie Silver, Naomi Campbell, Louis Van Gaal n’abandi batandukanye , bose bazahurira na Emmanuel Niringiyimana mu Kinigi bita amazina abana b’ingagi 25.
Kwita Izina ni umwe mu minsi mikuru ikomeye ngarukamwaka ibera mu Rwanda. Uw’uyu mwaka uzaba tariki 06 Nzeri 2019 mu Kinigi mu Karere ka Musanze hanyuma tariki 7 Nzeri hakazaba igitaramo kizahuza aba bahanzi kizabera muri Kigali Arena i Remera.
Uyu musore yamenyekanye nyuma yaho kumbuga nkoranyambaga hasakariye amafoto n’amashusho ye , benshi bavuga ko iki ari igikorwa cy’indashyikirwa, nyuma yaho yatangiye gusurwa n’abayobozi batadukanye basura iki gikorwa ndetse hari n’abakoze ibikorwa bitandukanye byo kumufasha kwiteza imbere.
Nyuma yo gusurwa akanashyigikirwa na Minisiteri ifite ibikorwa remezo mu nshingano zayo, na Sina Gerard uzwi nka Nyirangarama yamuhaye igare kugira ngo rizamufashe kwiteza imbere.
Niringiyimana asanzwe ari umuvumvu ariko utarabigize umwuga, Sina Gerard yanamushyikirije imitiba 10 ya kijyambere kugira ngo izamufashe guteza umwuga we imbere.
Kuva muri 2016, Niringiyimana Emmanuel w’imyaka 23 y’amavuko ahera kuva mu gitondo kugeza nimugoroba yubaka uriya muhanda wenyine, yavuze ko icyatumye agira igitekerezo cyo kubaka uriya muhanda ari uko hariya y’ubatse umuhanda we hari ibihuru byabuzaga abagenzi gutambuka, birangira afashe umwanzuro wo gukora ubutaruhuka kugira ngo ababonere umuhanda.


text:
Agasaro Diane ashimangira ko nyuma yo gusama ubuzima bwe bwamubereye umuravumba. Yavuye mu ishuri, ntakibana n’umuryango ndetse we n’uruhinja babunza akarago bashakisha aho bahengeka umusaya.
Uyu mukobwa avuga ko yaguye mu mutego wo kubyara ataruzuza imyaka y’ubukure ngo kuko ubu afite 17.
Agasaro ugitsimbaraye avuga ko ‘umwana yabyaye ari uwa Bruce Melody’ ngo abayeho ubuzima bugoye ndetse kubona icyo kurya n’ibyo atungisha umwana bimubiza icyuya.
Kuri uyu wa Kabiri IGIHE yasuye Agasaro Diane mu rugo rw’inshuti ye acumbitsemo i Gikondo mu Karere ka Kicukiro.
Agitangira kuganira n’umunyamakuru, amarira yazengaga mu maso ubundi agashoka ku matama agacishamo akiyumanganya.
Bijya gutangira…
Agasaro Diane yavuze ko mu mwaka wa 2014 aribwo yabonanye bwa mbere na Bruce Melody. Bakimenyana bombi biyumvanyemo ndetse barushaho kubagarira ubucuti bwabo.
Ngo yari umufana ukomeye w’uyu muhanzi, buhoro buhoro bagenda biyumvanamo kugeza ubwo batangiye kwishimana bibyara ‘guhuza urugwiro mu gitanda.’
Ati “Nari nsanzwe nkunda Bruce Melody kubera ko numvaga ari umuhanga, aririmba neza. Twamenyanye ubwo Superl Level yimukiraga hafi no mu rugo [hafi ya Green Corner i Nyamirambo] maze nza kuhahurira na we.”
Bamaze kubonana amaso ku maso numero za telefone ubundi bakaza umurego mu biganiro byaje guhinduka nk’urukundo ‘rutari rufite icyerekezo’.
Ubuzima bwahindutse umubirizi
Agasaro avuga ko uko iminsi yagiye ishira ariko ibye na Bruce Melody byarushagaho kugira ingufu kugeza ubwo baje kuryamana, barabyarana.
Ngo amaze guterwa iyi nda yagejeje ikibazo ku musore, barahura bemeranya ko bazafatanya kugeza ivutse gusa ngo byaje guhinduka asigara wenyine umusore yamwigaritse.
Ati “Nkimenya ko ntwite nabibwiye Bruce Melody abyumva vuba ansaba ko duhura ngo dushakire hamwe umuti.”
Arongera ati “Guhura kwanjye na we twabifashijwemo na Jado usanzwe umucurangira. Dusohotse aho twari turi twahise duhura n’umugabo bita Richard nyiri Super Level numva baramuvuze mumenya ubwo.”
Diane aracyashimangira ko yabyaranye na Bruce Melody ndetse ngo nta ruhare na ruto Super Level ifite mu kugena se w’umwana yabyaye nk’uko uwo ashyira mu majwi yabivuze.
Yatewe inda ageze mu mwaka wa Kane
Uyu mukobwa avuga ko yasamye ageze mu mwaka wa Kane mu ishuri rya Kagarama Secondary School. Icyo gihe yahise ava mu ishuri anahitamo kuva iwabo ajya i Gikondo kuba kwa mubyara we witwa Belyse.
Agasaro ngo yavuye iwabo ajya gucumbika mu nshuti ku bwo gutinya ababyeyi bamushyiragaho igitsure gikomeye ataratwita.
Ati “Natinye kubibwira mu rugo ndetse nanga kuba nabona ababyeyi banjye bababaye kubera njyewe mpitamo kujya kubana na mubyara wanjye witwa Belyse”.
Mu mvugo irimo ikiniga n’amarira ashoka ku matama, Agasaro Diane yavuze ko afite intimba ikomeye kuko inda yatumye acikiriza amashuri ndetse akaba ari mu ruhuri rw’ibibazo.
Ati “Ubu navuye no mu ishuri [...] ubuzima bwanjye kugeza ubu nta cyerekezo mbona bufite kubera umwana se yihakanye.”
Arabunza akarago n’uruhinja
Kugeza magingo aya, aho araye uyu munsi siho umusanga ejo. Buri munsi ahinduranya icumbi ndetse akaba muri ubu buzima n’uruhinja rw’amezi abiri.
Ati “Ubu mbana n’inshuti ya mubyara wanjye ariko ubundi bufasha nk’ibyo kurya no kuvuza umwana mbihabwa n’inshuti zanjye.”
Twamubajije niba nta muntu wo mu muryango wa Bruce Melody baravugana maze atubwira ko hari mukuru we bajyaga bavugana, ati, “Hari mukuru we twajyaga tuvugana ndetse akanangira inama rimwe na rimwe gusa ubu nsigaye muhamagara ntiyitabe, ntabwo tukivugana”.
Agaya Bruce Melody
Ati “Sinamutuka cyangwa ngo mwandagaze ariko si umugabo pe. Umuntu utinyuka kwihakana amaraso ye azi n’ibyo yakoze naramugaye cyane.”
Arongera ati “Ariko hejuru y’ibyo byose mwubahira ko mufitiye umwana.”
Umusore n’inkumi bahanze amaso urukiko
Agasaro Diane yunze mu rya Bruce Melody na we avuga ko azashimishwa no kubona uyu muhanzi yemera ko bajya kwa muganga bakipimisha ndetse n’ubutabera bukabakiranura hakamenyakana se w’umwana nyawe.
Ati “Byaranshimishije kuba Bruce Melody ubwe ari we wagize icyo gitekerezo nditeguye kandi nizeye ko ubutabera buzandenganura.”
Arongera ati, “ibimenyetso simusiga ndabifite bigaragaza ko Bruce Melody ari we se gusa sinabishyira mu itangazamakuru, n’abagabo barahari nubwo benshi mu nshuti ze bazi ukuri nka Ama-G banga kugira icyo babivugaho.”
Bruce Melody aracyahakana yivuye inyuma umwana ashinjwa ndetse ngo yiteguye kuvanaho urujijo no kurangiza ikibazo burundu ngo agiye kwiyambaza ubutabera.
Bruce Melody kandi ngo afatanyije n’umwuganizi we mu mategeko batangiye gutegura ikirego bazagishyikiriza inkiko ndetse ngo yiteguye gufata uyu mukobwa bakajya kwipimisha kugira ngo ahanagurwe icyasha yasizwe.
Ati “Namaze kuvugana n’umunyamategeko wanjye, ibi bintu nari naranze kubishyiramo amafaranga menshi ariko ngiye kubikora. Nzemera dukore ikizamini cya DNA ariko ukuri kugaragare…”
Izindi nkuru wasoma:
- ’Uwabyaranye’ na Bruce Melody akamwigarika yamuzaniye umwana mu kabari
– Bruce Melody n’umukobwa ashinjwa gutera inda mu nkiko


text:
INGINGO Z’INGENZI ZA NYIRABAZIMAZIKI Seraphine Z’IMPAMVU YO GUSABA GUHINDUZA AMAZINA
Turamenyesha ko uwitwa Nyirabazimaziki Seraphine mwene Havugimama na Mukabagina, utuye mu Mudugudu wa Nyabagendwa, Akagari ka Matunguru, Umurenge wa Rugarama, Akarere ka Gatsibo, mu Ntara y’Iburasirazuba wanditse asaba uburenganzira bwo guhinduza amazina asanganywe ariyo Nyirabazimaziki Seraphine, akitwa Bazimaziki Seraphine mu gitabo cy’irangamimerere. Impamvu atanga yo GUHINDUZA izina ni Amazina menshi cg maremare.
Reba hejuru icyemezo gitangwa na Minisiteri y’Ubutegetsi bw’igihugu


text:
Abarimu basabwe kuba umusemburo w’impinduka mu kuzamura ireme ry’uburezi
Minsitiri w’Uburezi, Dr Valentine Uwamariya, ku munsi mpuzamahanga w’umwarimu wizihizwa tariki 5 Ukwakira buri mwaka, yabageneye ubutumwa bubashimira uruhare rwabo mu kuzamura abato mu bumenyi n’imyumvire, anabasaba kuzamura ireme ry’uburezi.
Ubutumwa Minisitiri yabagejejeho bukubiyemo uruhare rwa mwarimu, uburyo yita ku bana bakiri bato bakabazamurira ireme ryabo bakanabigisha ikinyabupfura, kugira ngo babafashe kuzavamo abantu u Rwanda rwifuza.
Yagize ati “Umunsi mwiza Mpuzamahanga ku barimu mwese. Dushima akazi keza mukora mu kuzamura abato mu bumenyi n’imyumvire. Mureke dufatanye kuba umusemburo w’impinduka ziganisha ku kuzamura ireme ry’uburezi, nk’umusanzu mu kubaka u Rwanda twifuza”.
Abantu benshi bafashe umwanya wo gutambutsa ubutumwa bushimira mwarimu, ku byo yabagejejeho mu gihe bari ku ntebe y’ishuri.
Rukundo Anicet akora umwuga w’ubucuruzi, afite ikiciro cya mbere cya Kaminuza, avuga ko yize iby’icungamari muri kaminuza ya ULK, akaba yaravanye igitekerezo cyo kuzikorera kuri mwarimu Ndiyaye Innocnet, aramushimira uburyo yamuhaye ubumenyi ku gucunga neza ibyo akora kuko byamuteje imbere.
Ati “Ndashimira umwarimu witwa Ndiyaye Innocent wigisha muri Kaminuza ya ULK, kuko ari mu bantu bamfashije cyane mu myigire yanjye ku nama nziza yampaga, n’ubwo atanyigishaga mu ishami nakurikiye, ariko twakundaga kuganira akamfasha kureba mu cyerekezo ndimo, ubu mbasha gukora ubucuruzi bwambikiranya imipaka”.
Si we gusa ushimira mwarimu wamufashije kuko uwitwa Mukashyaka Angelique avuga ko urwibutso afite kuri mwarmu Justine Uwimana, ari uburyo yamufashije kudacyererwa ishuri ubwo yigaga mu yabanza, bikamufasha kuzamura imyigire ye ndetse akabasha gutsinda ikizamini cya Leta cy’amashuri abanza.


text:
Ibicuruzwa birambuye
Ibicuruzwa
Ingingo z'ingenzi
- Yubatswe mumuziki: Iki gikinisho cya Microphone kirimo indirimbo 5 zubatswe!Iyemerera abana cyangwa abana bato kumva imiziki yabanje kwandikwa cyangwa injyana ya pepiniyeri, hanyuma barashobora kuririmbana hamwe na mikoro, ifasha ubutwari n'ubushobozi bwabo bwo kuvuga.Hariho umuziki wabanje gusubirwamo uherekejwe no kuririmba.hamwe n'amatara ya LED.
- Mikoro nyayo kubana: Ongera ijwi ryawe kandi ushire mubikorwa bitangaje inshuti n'umuryango.Hamwe niyi mikoro yikinisho, ntabwo bashobora kumva umuziki gusa, ahubwo barashobora no kwerekana igitaramo cyo kuririmba cyangwa amarushanwa baririmbira hamwe.
- Amatara yaka: Indirimbo zizacurangwa hamwe n'amatara ya LED yijimye.Hagati aho, barashobora guhindukirira amajwi atandukanye ndetse numuziki urimo gucuranga.
- Igishushanyo cyoroheje: Microphone yikuramo abana ifata intoki igufasha gufata ibirori aho ugiye hose, utabariyemo ibirori ibyo aribyo byose, picnic, gutembera hanze.Kandi bateri irasimburwa, byoroshye gutwara no gukora.
- Impano itunganye: Mikoro yo gukinisha itanga impano nziza ya Disney kubakobwa nabahungu!Kandi twizera ko bazishimira gusetsa bidashira.
- Ikintu cya OEM: Ibintu byose hamwe namadosiye yumuziki byateguwe nabakiriya bacu, kandi ntidushobora kubigurisha muburyo butaziguye.Ariko turashobora gukora ibintu bisa nawe ukurikije igishushanyo cyawe na muzika.Kandi itsinda ryacu R&D rifite uburambe mumyaka irenga 15, twizera ko ireme ryacu ryizewe.
Ibisobanuro:
Niba hari ikindi kibazo cyangwa e-kataloge isabwa, pls ntutindiganye guhamagara cyangwa kutwoherereza imeri umwanya uwariwo wose.Murakoze.
Mbere: Umuziki wihariye Audio IC Chip Kubipaki Impano Agasanduku Ibikurikira: Igiciro gihenze 6 Utubuto Inyamanswa Ijwi Module yo Gucapa Ibitabo


text:
Birashobokako umugore wawe ,umugabo wawe cyangwa inshuti yawe ikoresha telephone ya android cyangwa Iphone.Nshobora kukwereka uburyo…
Category: How to
Linux For Hacker Part Four
Networking!!!! Ushobora kuba umaze imyaka myinshi ukoresha GUI muri windows cyangwa Mac ariko icyo nakwizeza nuko…
Linux For Hacker Part Three
Welcome again. Mugace kambere twarebeye hamwe ibyerekeye file systems,CD command cyangwa change directory command nibindi byerekeye…
Fungura Mudasobwa yawe Ukoresheje Telephone
Abenshi muri twe dufite mudasobwa murugo cyangwa Laptop zigendanwa arikouburyo abenshi dukoresha Dufungura mudasobwa zacu nuburyo…
Linux For Hacker Part Two
Mu gice kambere, twarebeye hamwe kubyerekeye File system,cd cyangwa guhindura directory wakoreragamo n’ibindi byose byibanze. Muburyo…
Uburyo Wagira Flash Bootable Ukoresheje Window’s Command Line
Ushobora kuba warashatse guhanagura OS(Format) mudasobwa yawe ukabura CD iriho Operating System bikagutesha umutwe . Uyu…
Uburyo Wakoresha Smartphone Yawe nka Wireless Speaker
Ese waba warigeze kuba ushaka kumva indirimbo ziri muri Mudasobwa yawe (Desktop) kuva mucyumba kimwe ujya…
Uburyo Wazimya Mudasobwa Yawe Ukoresheje Android Smartphone
Ese ushobora kuba warashatse kuzimya mudasobwa yawe bikagusaba guhaguruka aho wari wicaye cyangwa bikagusaba guhagarika ibyo…


text:
Kuba mu munyenga w’urukundo si ikintu cyo gukinisha nk’uko abenshi babitekereza kuko bisaba kwitwararika no kwitonda ukamenya uko utwara uwo wihebeye, amagambo umubwira, kuko iyo bidakozwe bishobora gushyira mu manga umubano wa bombi.
Mu rukundo ntihakwiye kuzamo amakimbirane kuko akenshi usanga hari abo atandukanya, ibi bijyana rimwe na rimwe no gusanga hari amagambo yatije umurindi isenyuka ry’umubano mwari mufitanye.
Uba ugomba kumenya icyo gukora n’icyo utagomba gukora cyane ukirinda mu byo ubwira uwo mukundana kuko akenshi aribyo usanga byabasenyeye. Burya abagore ni abantu bagira amarangamutima hafi, bashimishwa bakanababazwa n’utundi duto, kugira ngo murambane hari ibyo utagomba kubabwira n’ibyo witwararika.
Inkuru dukesha urubuga Elcrema rwandika inkuru zibanda ku mibanire n’urukundo igaragaza amagambo abakobwa batishimira cyane iyo bayabwiwe n’abo bakundana.
1. Umeze nk’umukobwa twatandukanye
Rimwe na rimwe umusore ashobora kuvuga aya magambo atagambiriye gukomeretsa umukunzi we ariko umukobwa we biramubabaza, aba yumva ari nk’agasuzuguro kumugereranya n’uwo waretse.
Impamvu abakobwa batabikunda ni uko usanga abantu b’igitsinagore bagirirana ishyari, ahita yiyumvisha ko uwo mwatandukanye n’ubundi ukimukunda ukaba urimo kubimwibutsa unabagereranya.
2. Ese uratwite?
Kwiyongera ibiro ku gitsinagore ni ibintu bibaho, igifu kikaguka ndetse no mu nda hakabyibuha. Ntabwo rero kubona umukobwa mukundana yabyibushye bivuga ko atwite ndetse ukaba wanabyuririraho ubimubaza. Ntabwo bishimisha umukobwa na mba kubazwa iki kibazo n’umuntu bakundana, ahita yumva ko utamufitiye icyizere ndetse ko umufata nk’umusambanyi.
3. Umeze nka mama wanjye
Nubwo ushobora kuba ugamije kumushimisha, ntabwo umukobwa yishimira ko umugereranya n’umubyeyi wawe kuko ashobora kuba hari ibyo atamushimyeho akibaza impamvu ubagereranya.
Ubusanzwe umukobwa uba ukwiye kumubwira ibimwerekeyeho wabonesheje amaso yawe aho kumugereranya n’abandi. Iri gereranya benshi mu bakobwa aho bava bakagera ntibabikunda ndetse bishobora gutuma birara.
4. Sinkunda inshuti zawe
Kwerurira umukobwa mukundana ko udakunda inshuti ze bimwereka ko na we utamwishimira kuko burya abantu bagendana hari byinshi baba bahuriyeho.
Abakobwa bakunda urungano rwabo ndetse bakanarubwira ibintu byinshi, iyo umutandukanyije narwo, nawe atangira kukugiraho amakenga ibyanyu bikaba byarangira nabi.
5. Uburyo wasokojemo bushya ntabwo nabukunze
Ubwiza bw’umukobwa bunashingiye ku musatsi we utuma agaragara neza imbere y’amaso y’abantu. Hari igihe utishimira uburyo umukunzi wawe yasokojemo gusa niba utanabikunze, bifate nkaho ari byiza cyane igihe akubajije uko wabibonye.
Wasanga impamvu aba yahinduye imisokoreze ari uko aba agira ngo arusheho kugaragara neza imbere yawe. Tekereza ukuntu yakumva amerewe nuramuka umubwiye ko rwose ibyo yakoze yatakaje umwanya w’ubusa.
6. Ufite imyaka ingahe?
Iki kintu usanga abantu benshi b’abasore aricyo baheraho mu biganiro byabo, nyamara bakirengagiza ko imyaka y’igitsinagore ari ingingo idapfa kwisukirwa na gato kuko ba nyir’ubwite batabikunda.
Uretse we n’umuryango we, naho akorera iyo bibaye ngombwa nibo baba babizi, niba ahisemo kubikubwira nta kibazo ariko si byiza ko umubaza imyaka ye ndetse ugahatiriza.
Abagore bumva ko kubabaza imyaka yabo biba ari nko kurengera ndetse gukomeza gutsimbarara birababaza. Niba umukunda koko hari ubundi buryo uzakoresha imyaka ye ukayimenya wenda we atanabizi ariko utamuhojeje ku nkeke ngo ayikubwire.
7. Nta gahunda yo gushaka mfite
Urukundo rutari urwa kinyeshuri, umukobwa wese arufata nk’urugamije kuzavamo gushinga umuryango. Kumubwira rero ko nta gahunda yo gushaka ufite bisobanuye ko utamwishimiye, kikaba ari ikindi kintu kibabaza umukobwa ku rwego rwo hejuru.
Uko utagomba kugereranya umukobwa w’inshuti yawe na bo mu muryango wawe, niko nawe utakwigereranya na se cyangwa na basaza be kuko hari ubwo aba akwifuza nk’umuntu ubarenze bose.
Kwirinda gukoresha aya magambo bishobora kuba urufunguzo rw’ibyishimo ku mubano hagati y’abakundana gusa hari n’abo bidashobora kugira icyo bihindura ku mibanire yabo bitewe na sosiyete babarizwamo n’uburyo batwaramo ibintu byabo.
Salongo Richard


text:
Burya umubiri ubika byinshi.Umusore w’imyaka 19 yamaze igihe kinini amatwi amurya bitavugwa.Bigera n’aho atangira kumva ibisa n’ibivumvuri byiruka mu matwi.Ubwo n’umutwe ntiwari umworoheye.
Uwo musore w’Umushinwa yagiye kwa muganga.Iyo biba nko mu bihugu bimwe na bimwe, bari guhita bamuha ibinini by’umutwe agataha.Umudogiteri we, yemera ko utavura ikintu utazi.Yabaye akimugeza ku isuzumiro akubitwa n’inkuba.
Uburyaryate mu gutwi kwa Mr Li ntibwavaga ku busa.Inyenzi agahiryi zari zarafashemo ibirindiro.Ngo iy’ingore yari yaramaze kwarikamo, itereramo amagi 25.Izi nazo ntizatinze kuvuka.Nguko uko inyenzi 26 zashajije umusore.
Iyo atajya kwa muganga ubishoboye,yari kwiruka ku musozi bakagira ngo ni ibisazi cyangwa ngo ni ibindi bibabazo.Mu bice bimwe(byo mu Rwanda)ho bavuga ko ari amarozi.
Na we ariko ngo zacukuyemo imyenge itazamusiga amahoro.Abaganga ntibazi neza niba uko gutwi kw’iburyo kuzongera kumva neza nk’ibisanzwe. Cyakora zo yarazikize.
Niba uhorana umutwe udakira, n’amatwi ntaguhe agahenge birakwiye kwegera muganga wagufasha gushaka ikibitera aho kukuvura uburyaryate gusa.
By P.B


text:
Ikigo gishinzwe kubungabunga ibidukikije REMA cyasabye abikorera gufasha leta kugera ku ntego bihaye yo kugabanya ibyuka bihumanya ikirere ku kigero cya 38% mu mwaka wa 2030.
Kugira ngo ibi bigerweho, hagaragajwe ko bisaba uruhare rw’inzego zitandukanye, yaba iza Leta ndetse n’abikorera kugira ngo bahurize hamwe mu guhangana n’ibyuka bihumanya ikirere. Ibintu byagarustweho ku munsi w’ejo tariki 16 Kamena 2022 mu kiganiro cyahije REMA n’ibindi bigo bitandukanye bifite aho bihuriye n’iki kibazo, hamwe n’abandi bafatanyabikorwa mu iterambere ku bijyanye n’imari y’ikirere, no kurushaho gusobanukirwa uburyo bwo gukorana neza.
Ibiganiro kandi byabaye umwanya wo gusangira ubushishozi mu bice byishoramari nko kurwanya imihindagurikire y’ikirere ndetse no kugabanya aho bihurira, Ibiganiro kandi byahuzaga n’umunsi w’ibidukikije by’uyu mwaka wari ufite insanganyamatsiko igira iti “Isi Yonyine” yibanda ku mibereho irambye ihuje na kamere mu kuzana impinduka zihinduka binyuze muri politiki no guhitamo ubuzima buboneye, butoshye.
Iki kigo kandi kivuga ko mu Rwanda hagiye gushyirwaho imishinga igamije kubungabunga ikirere kandi ko igikomeje mu rwego rwo gushyira mu bikorwa amasezerano y’ i Paris yo kurengera ibidukikije, aho imishinga itandukanye izashakirwa abaterankunga.
Munyazikwiye Faustin umuyobozi wungirije wa Rema yabigarutseho agira ati ” Hari umushinga wa Gicumbi ufite miliyoni zirenga 34 z’amadolari ,dufite umushinga wa( trepa) twahoze tuganiraho muri iyi nama, Minisiteri y’ibidukikije ifatanyije n’umufatanyabikorwa UCN n’indi myinshi itandukanye iri muri gahunda yo gushakirwa abaterankunga.”
Munyazikwiye akomeza agaragaza ko hari imishinga n’ibindi bikorwa byo kubungabunga ibidukikije bikeneye amafaranga asaga miliyali 11 z’amadorari muri yo leta y’u Rwanda izatanga agera kuri 40% naho 60% akazava mu bikorera n’abandi baterankunga.
Yagize ati” Turashishikariza abikorera ku giti cyabo kugira ngo nabo bazane uruhare rwabo kugirango ya 60% turimo tuvuga azava hanze aze afite icyo asanga, ariko na none abikorera ku giti cyabo cyangwa abashoramari bo hanze nabo babe babasha gushora imari yabo hano mu Rwanda igendanye no guhangana n’ingaruka z’imihindagurikire y’ibihe.”
Umuvugizi w’urugaga rw’abikorera mu Rwanda avuga ko ku ruhande rw’abikorera bemera uruhare bagira mu guhumanya ikirere ariko bamaze kubona amahirwe menshi yo kubyaza umusaruro ibidukikije bagasanga nta cyababuza gufasha leta kugera ku ntego yayo.
Yagize ati” Icya kabiri ni uko tugomba guhindura imikorere kugira ngo natwe dufashe leta kuzana ayo mafaranga, ava mu bihugu hirya no hino mu baterankunga ,ariko ava no mubashoramari. Biroroshye ko abikorera bakorana na bagenzi babo bafite inganda zikora ibyo bikoresho bikenewe kugirango bidufashe guhindura imikorere yacu yangiza ikirere, kuko icyambere abikorera bo mu Rwanda basabwa ni ukumva gahunda ya leta tugatangira gukora ibikorwa bifasha iyo gahunda gushyirwa mu bikorwa.”
U Rwanda rufite intego y’igihe kirekire yo kuba igihugu kitazaba cyohereza imyuka ihumanya ikirere nk’uko bigaragara mu cyerekezo cya 2050 akaba ari yo mpamvu bashishikariza abashoramari gushora imari mu bikorwa bitangiza ikirere.
Mukanyandwi Marie Louise


text:
Kuri uyu wa gatanu tariki ya 1 Nyakanga 2022, u Rwanda rurizihiza imyaka 60 rumaze rwitwa ko rwigenga. Kwigenga ni ijambo rikomeye cyane, rituma benshi batakaza ubuzima babiharanira. Ni bumwe mu burenganzira bukomeye bwa kiremwa muntu, butuma abaho atuje, atekanye kandi yishyira akizana, agakora icyo ashaka, anifuza, ariko atabangamiye ubundi burenganzira bw’abandi.
Iyi myitwarire yo kwishyira ukizana, irakomeza ikava ku muturage usanzwe umwe umwe, ikagera ku gihugu muri rusange. Ubwigenge bw’igihugu, bugaragara ku busugire bwacyo bushingiye ku kutavogerwa kw’imipaka, kugena ubutegetsi n’abategetsi, kutavugirwamo n’ibindi bihugu, no kugira ijambo mu ruhando mpuzamahanga. Ubwigenge bw’umuturage rero ntibujya butana n’ubw’igihugu. Iyo umuturage adafite ubwigenge, ubwisanzure mubimukorerwa, ijambo ku mutegetsi we, ku igenamigambi ry’igihugu,… byanze bikunze ni nako n’ubwigenge bw’igihugu buba buri mu kaga. Icyo gihe wawundi utuma umuturage atigenga mu buzima bwe nka nyiri gihugu, anatuma n’igihugu kiba kitigenga nyine. Ni nacyo gisobanura nyine igihugu ko kiba kitigenga, ahubwo gitegekwa n’abandi bantu baba abanyagihugu cyangwa se abanyamahanga, bitwara nk’abakoloni, ari nabyo bituma nyine bwa bwigenge bukomwa mu nkokora.
Kuri uyu munsi u Rwanda n’abanyarwanda bibuka, bazirikana umunsi wahinduye izina n’icyerekezo cy’imitegekere, rukava ku izina ry’ubwami, rukirwa Repubulika (Res Pubulica) bivuga ko ibintu byose biba mu maboko ya rubanda; birakwiye ko dusubiza amaso inyuma tukareba koko niba ubwo bwigenge bwanditse mu bitabo, buhuye neza n’ubuzima bw’abanyarwanda.
Kuki ukwishyira ukizana, cyangwa ubwigenge mu mirire, mu minywere, mu mitekerereze, mu butunzi, mumiturire, mu iterambere, murujya n’uruza, mu mivugire, mu mimerere, mu myemerere, mu mikorere…; byakendereye cyangwa se byagiye nk’ifuni iheze mu Rwanda, cyane cyane mu gihe cy’imitegekere y’agatsiko ka FPR Inkotanyi? Ese aho Repubulika cyangwa bwa bwigenge turirimba ntibwaba busigaye mu mpapuro, ariko mu by’ukuri bwarakendereye, cyangwa se bwaraduciye mu myanya y’intoki?
Ibi bibazo n’ibindi byinshi, ni bimwe mubyo tugomba kwibaza kuri uyu munsi. Tugomba kwishungura, tukumva neza urugamba ba Nyakubahwa Geregori Kayibanda na Dominiko Mbonyumutwa, hamwe na bagenzi babo barwanye bashaka ko umunyarwanda wa rubanda rwa giseseka yishyira akizana, akava mu bucakara no mu buja, agatunga agatunganirwa, hari icyo rwagezeho. Ese ubu bagarutse bakatubaza, twabasubiza iki?
Mu by’ukuri, uko ibintu bihagaze magingo aya, u Rwanda n’abarwigaruriye, ntibemera uwo munsi w’ubwigenge kuko batakiwizihiza. Umuntu yakwibaza niba banemera inyito ya Repubulika cyangwa se babikoresha nk’inyito, ariko imitegekere yarasubiye mu migirire ya cyami. Gusa kubyibaza ni nko kwigiza nkana. Bigaragarira uwo ariwe wese ushaka kubibona ko umuco wo guhakwa no gusingiza umutegetsi byagarutse, hamwe no kwikusanyirizaho umutungo w’igihugu, ukawugabira uwo ushatse. Ninde se utazi ko umunyarwanda yambuwe uburenganzira ku butaka, akaba asigaye ahabwa inkondabutaka?
Ntiriwe njya mu ngero nyinshi, imitegekere y’u Rwanda igaragaza bidasubirwaho ko idakorwa mu nyungu rusange nk’uko Repubulika ibisobanura. Inzego z’igihugu nazo ubwazo zigaragaza ko zitabereye inyungu z’igihugu, ahubwo zibereyeho itsinda cyangwa agatsiko kari mu gihugu cyangwa hanze yako.
Ibikorwa byose n’agatsiko kayoboye igihugu, usanga biganisha ku gusenya bidasubirwaho amateka yose ashobora kwibutsa cyangwa kuganisha kuri Revolisiyo ya 1959, cyangwa se ubwigenge bwatangajwe kuwa 1/7/1962. Dore bimwe mu bibigaragaza: Idarapo ryashyizweho icyo gihe ryavanyweho, indirimbo yubahiriza igihugu yavanyweho, imihanda, inyubako cyangwa ahantu hitiriwe impirimbanyi za Repubulika byose byarahinduwe, inyito z’inzego z’imitegekere zose zarahindutse…
Byageze n’aho amateka acibwa mu myigishirize mu mashuri, kugirango basibanganye umuco hamwe n’ibisigisigi bya Revolisiyo, bazana andi mateka ashingiye ku bikorwa by’ubwicanyi birimo na Jenoside nyarwanda. Bikaba bisobanura ko ari tekinike ihanitse mu kuzimanganya amateka, uyasenyesha ibyabaye bizamura amarangamutima y’abantu, binyuze mu kubaha igihano cyo kudahirahira ngo wibuke, yemwe ngo uniyibuke (Damnatio memoriae).
Ng’iki igituma nemeza ko ubu bwigenge tuvugisha amatama yombi, mu by’ukuri bwaduciye mu myanya y’intoki. Tugerageje kuvugisha ukuri, abanyarwanda ntibigenga na gato. Ikimenyimenyi ni uko badashobora kuvuga icyo bashaka n’igihe babishakiye, badashobora gutura aho bashaka, gukora icyo bashaka, kumva ibintu uko babishaka, kurya uko babyifuza, guseka uko babishaka, kujya cyangwa kuva aho bashaka, kwemera cyangwa kwangira uwo bashaka, gukorana n’uwo bashaka, gukunda cyangwa guhitamo uwo bashaka, kwemera cyangwa guhakana.
Binatuma kandi ku rwego rw’igihugu, kubera ko agatsiko kayoboye u Rwanda kazi neza ko kanzwe urunuka n’abaturage katsikamiye, kandi ko kazi ko igihe cyose bakavudukana, kemera kwigurisha kuri ba mpatsibihugu. Ibi nabyo si umugani cyangwa igihugu. Twabirebera ku masezerano anyuranye agatsiko kagiranye na ba mpatsibihugu nko kwemerera ingabo za Leta zunze ubumwe za Amerika n’abakozi ba Minisiteri y’ingabo yazo kuza mu gihugu nta rutangira, kohereza ingabo z’u Rwanda kujya kurwana bucanshuro mu bihugu, mu nyungu z’amahanga, kwemera kwakira abanyamahanga ngo bahabwe ingurane y’amafranga no kurindirwa umutekano, gukoreshwa mu bushotoranyi mu bihugu by’akarere cyane mu busahuzi bw’amabuye y’agaciro mu nyungu za mpatsibihugu, kugurisha ubutaka bw’igihugu abanyamahanga, kwangaza igice kinini cy’abanyarwanda bagacirirwa ishyanga n’ibindi.
Byose rero bigaragaza ko bwa bwigenge bwaharaniwe n’abakurambere b’intwari bwaba bwaraduciye mu myanya y’intoki, kandi ko niba tutiteguye kubuharanira, n’igihugu cyose gishobora kugurishwa, cyangwa se abanyarwanda bagashira uruhongohongo.
Ariko se twemere dupfire gushira? Oya ntibikabe.
Tubanze kwishimire ko habayeho intwari zahatanye zigeza u Rwanda ku bwigenge. Zikura abanyarwanda mu buja na gihake y’ingoma nyiginya yashyiraga imbere inyungu z’agatsiko ziganjemo abo mu bwoko bw’abatutsi, baha ijambo umuturage. Twishimire kandi ko uwo munsi bandikishije mu mateka, u Rwanda rukaba Repubulika bitahinduwe ngo rwitwe nanone ubwami. Nubwo rutegekwa mu buryo bwa cyami, ariko abarwigaruriye babuze ayo bacira nayo bamira mu kuruhindura ubwami mu rwego rw’amategeko, cyane ko na l’ONU yajyaga kubagora mu kubihindura, cyangwa se bakaba bakwivamo n’inopfu, bagarura vuba na bwangu iyo mitegekere yabaye ruvumwa mu mateka y’abanyarwanda.
Ubu bwigenge byanze bikunze tugomba guharanira ko bwongera bugasugira bugasagamba. Birasaba ko abanyarwanda aho bari hose, mu gihugu no hanze, bahaguruka bakiyemeza kurwana batizigamye ngo bagarure icyanga cy’ubwigenge bw’u Rwanda n’abanyarwanda.
Muri ibi bihe bikomeye tuzirikana iyi mpano twahawe n’abakurambere ikaduca mu myanya y’intoki, reka dutere akajisho ku mpirimbanyi zose zigerageza kugirango abanyarwanda bishyire bizane haba mu gihugu no hanze yacyo.
Duhaye icyubahiro abanyarwanda bazize guharanira ko abandi banyarwanda bigenga cyane mu kuvuga icyo batekereza. Harimo abasize ubuzima bwabo muri ibyo bikorwa batabarika, abandi bakaba buzuye mu mabihero bafashwe bunyamaswa. Ni izindi ntwari ziyongera ku ntwari zaharaniye ubwo bwigenge kandi amaraso n’ibyuya byabo ndetse n’umubabaro wabo ntibizapfa ubusa. Ibi bishimangirwe na ya mvugo ya Telituliyani ngo : « amaraso y’abahowe Imana n’imbuto y’ubukirisitu ». (Sanguis martyrum, semen christianorum est). Ntiriwe mbagarukaho kuko urutonde ni rurerure, cyane cyane muri ibi bihe agatsiko ka FPR Inkotanyi kadakura mu ruge, abo bose tubahaye icyubahiro baba bakiriho cyangwa se baratambutse.
Kugirango uru rugamba rwihute, bisaba ko twibyaramo, kandi tukanikuzamo umuco wo kujya imbere y’abandi no kwemera kubayobora (abalideri). Ni muri urwo rwego, havutse Guverinoma y’u Rwanda ikorera mu buhungiro, kugirango ibe imbarutso yo guhuza imbaraga zose z’abashaka koko ubwigenge nyakuri kandi bwuzuye bw’u Rwanda.
Guverinoma y’u Rwanda ikorera mu buhungiro n’igisubizo gihamye cyo kugaruza ubwigenge twambuwe.
Nk’uko maze kubigaragaza, Guverinoma y’u Rwanda ikorera mu buhungiro, ni itsinda ry’abanyapolitike n’abakorerabushake b’abanyarwanda n’inshuti zabo kugeza ubu babarizwa mu buhungiro, biyemeza guhaguruka bakagaragaza ko aribo Guverinoma yemewe iharanira inyungu z’abanyagihugu, ariko kubera impamvu nzinyuranye, idashobora gutegekera ku butaka bw’igihugu, ahubwo ikaba ikorera ku butaka bw’ibindi bihugu, ariko inagaba amashami mu gihugu iharanira gutegeka.
Guverinoma y’u Rwanda ikorera mu buhungiro ifite intego yihariye ikubiye mu magambo atatu y’igifransa: UNIR-RESISTER-LIBERER.
UNIR: Guhuriza hamwe abanyarwanda bose bakaba umwe, ku mpamvu imwe n’icyerekezo kimwe aricyo GAKONDO twavukijwe n’agatsiko k’indobanure z’indwanyi zishinze imizi mu myumvire ya UNAR na cyami; bibwira ko igihugu aribo cyaremewe, abandi bagomba kubabera abagaragu n’abaja. Guhuriza hamwe kandi bivuze kumva neza no kumenya uwo muhanganye kugirango utamwitiranya n’uwo mugendana. Aha turavuga agatsiko k’abavantara n’abambari babo. Ukuri kuri muri iyi ngiro ni uko udashobora guhuza abadafite ikerekezo cyimwe. Byanze bikunze umwe andindiza undi cyangwa se akamusenya.
RESISTER: Gushikama ukemera guhangana kugeza ku ntsinzi utitaye ku kiguzi bizasaba. Uku guhangana gushingiye ku mitekerereze n’ibikorwa bizira ubwoba n’umususu, bigamije kugamburuza ku neza cyangwa ku nabi no ku kiguzi icyo aricyo cyose agatsiko kigaruriye gakondo y’abanyarwanda kadashaka na busa gusangira ku byiza byayo, kagahatirwa kumvikana nabo, bitaba ibyo kakabisa abanyarwanda bakunda igihugu koko, bakigenera uko bagomba kuyobora igihugu cyabo n’uko bagena isangira ry’ibyiza bikirimo buri wese ntawe uhejwe. Guhangana ushikamye bisaba gushira ubwoba, kugira ubutwari no kurenga inyungu zawe bwite ugashyira imbere iza rusange, ukareba kure harenze ibiriho n’ibivugwa.
LIBERER: Kubohoza gakondo n’abanyarwanda bose nta vangura. Bisaba kwemera ko buri wese mu banyarwanda afite agaciro mu gihugu cye, kandi ko ntawe ukarusha undi. Ukwibohoza kugomba gukorwa mu myumvire, abanyarwanda bakiyambura umwambaro w’ubuhake, gukurikira buhumyi iby’abandi, kwifatira ibyemezo no kwemera ko bashoboye, ko ntawundi ubabeereye mu nyungu zabo.
Kwibohora byuzuye bishingiye ku kugira uburenganzira ntavogerwa bushingiye ku gihugu cyubakiye ku mategeko, umuco n’imigenzo nyarwanda byumvikanyweho, ku butabera bubereye bose kandi bwuzuzwa n’imanza z’intabera kandi zitavogerwa n’umuyaga uwo ariwo wose, hamwe no kwihaza mu mibereho n’ubukungu buvuye ku byiza kamere by’igihugu, ku mirimo rusange ya buri wese n’iy’igihugu no kugira uburenganzira bwite kandi busesuye ku mutungo kamere n’umuhahano.
Ibi byose kubigeraho birashoboka kandi vuba. Bisaba gusa guhindura imyumvire, tukipakurura ingoyi y’ubwoba no kwireba ndetse no guhakirizwa, ahubwo tugashyira imbere ubwitange. Bisaba kwemera kandi ko kwakira amateka yatubayeho, tukayabyazamo imbaraga zo gusimbuka ibyuho byose bituma ubwigenge bwuzuye koko tutabugeraho.
Twumve rero impuruza ya RESISTANCE, twishyirehamwe, twirinde gutatanya imbaraga mu matsinda menshi ariko afite intego imwe, maze twubake itsinda rinini kandi rikomeye, rifite lideri umwe, maze ngo muzarebe ko ubwigenge butagerwaho, kandi si amakabyankuru turabukozaho imitwe y’intoki.
Banyarwanda, banyarwandakazi, mukomeze kuzirikana, kwiyumvisha no kwibyaramo umujinya mwiza wo kongera kubona ubwigenge bwanyu.
Mugire umunsi mwiza w’ubwigenge.
Umwanditsi
Innocent NIRINGIYIMANA


text:
Fecal Scrapper PVC Catheter
Ikirere cyiza kiganisha ku nyamaswa zikora neza.Kandi hatabayeho uburyo bwiza bwo gutanga ikirere gikwiye, ntanubwo aribwo buryo bwiza bwo guhagarara, indege cyangwa ibyari bizakora neza kubiteganijwe.Niyo mpamvu guhumeka neza hamwe n’ibicuruzwa bigenzura ikirere ari ngombwa kugira ngo igikorwa icyo ari cyo cyose kigerweho.Kuva muburyo bworoshye kugeza kuri sisitemu igoye cyane, KEMIWO®itanga ubuhanga nibicuruzwa byumuyaga byizewe kugirango uhuze ibikenewe byose.Hariho ubwoko bune butandukanye bwo kugenzura:


text:
Nashyize mu kinyarwanda inyigisho yatanzwe na Dominique-Claire Germain, wigisha iby’ingenzi mu nyigisho za Mutagatifu Germain. Saint Germain azwi cyane k’ubuzima bwe nka Mutagatifu Yozefu, wagize ubuzima bwinshi umuntu yazagarukaho ikindi gihe.
Bikira Mariya yari Umuntu ki?
Abantu benshi ntituzi ko Bikira Mariya yari umu Malayika w’ikirenga (Archange), kuko twamumenye nka Nyina wa Jambo. Rero mbere yo kuza ku Isi nka Nyina wa Jambo, Bikira Mariya ni uwo muri “5e aspects de la déité, à la 5ème flamme solaire, la flamme vert émeraude, la flamme de la vérité éclairée de la guérison, de la concentration et de la consécration” . Mu Kinyarwanda “nuwo ku murasire wa gatanu w’ubumana mu kibatsi cy’icyatsi cy’urumuli rw’ ukuli k’ubumenyi buvura, kwibanda (kutajarajara) ndetse kwiyegurira/kwitangira ».
Umurasire wa gatanu uri mu nshingano za Malayika w’Ikirenga Raphael, we na Bikira Mariya, bakaba abashakanye-bera (couple sacré), ni ukuvuga ko buri mu Malayika aba afite icyo twagereranya n’umugore we dukoresheje amagambo yoroshye kuri twe twese.
Kuki rero Bikira Mariya azwi nk’umutima utagira inenge, utarasamanywe icyaha ? “immaculée conception” kandi “Umutima utagira inenge” ari uwo k’umurasire wa kane w’ubumana, uri mu nshingano za Malayika w’ikirenga Gabriel na Lady Esperance?
“Umutima utagira inenge” ni iki ?
Mbere na mbere uwo murasire wa kane niwo ufite inshingano zo kuzamuka mu ijuru (ascension), kuzuka, ukwera (purete) ndetse n’umutima utagira inenge.
Benshi bakeka ko akazi ka Bikira Mariya katangiye mu gihe cya Yezu, ari ukuvuga hashize imyaka 2000. Ibyo ni ukwibeshya kuko nk’abandi ba Malayika b’ikirenga, akazi kabo katangiye kera cyane (hashize imyaka irenga ama miliyoni). Bikira Mariya yaje rero kuza ku Isi aje kwigisha inshingano z’umurasire we (wa gatanu), twagarutse ho hejuru. Bigeze aho Bikira Mariya yaje kubona imbogamizi, umubabaro abantu (humanité) bari bafite, nuko yemera kuba umukorerabushake ngo aze gukora ibikorwa byinshi by’indashyikirwa k’uburyo kubibonera amagambo bitashoboka.
Ibyo Bikorwa ni ibihe ?
Bikira Mariya amaze kubona ko ikibatsi cy’urumuli rw’ubutatu butagatifu, ruba mu mutima wa buri mugabo, buri mugore ndetse na buri mwana, rwananirwaga kwaka ahubwo rwerekezaga mu kuzima burundu k’uburyo ikiremwa muntu cyagendaga kinanirwa no gusigasira ubumana bwacyo, Bikira Mariya yasabye kuba yashobora kuvura (twibuke ko ubumenyi bwo kuvura buri mu nshingano z’umurasire wa gatanu, ariwo wa Bikira Mariya) icyo kibatsi cy’urumuli rw’ubutatu butagatifu rwa buri Muntu.
Ikibatsi cy’urumuli rw’ubutatu butagatifu rwa buri muntu niki?
Ni urumuli twahawe n’Imana Data (gabo) na Mubyeyi (ngore) wacu. Dukoresheje amagambo asa nibyo tuzi, Imana data ibamo Imana ngabo ndetse n’Imana ngore. Uwo rumuli twaruhawe n’Imana irushyira mu mutima wa buri wese, nirwo rukubitisha umutima wacu, nirwo buzima, iyo twitabye Imana, ruba rwavuye mu mubiri wacu, uyu tubona, rukajyana n’ubugingo bwacu aho tuba tugomba kujya. Bamwe mu ijuru, abandi mu ishuri kugirango bazashobore kugaruka gukora ibyo batarangije cyangwa kugorora ibyo bangije, abandi bagakora ascension bitewe nuko bashoboye gushyira mu bikorwa umuhamagaro wabo….(mu magambo yorohereje).
Urwo rumuli rero rumulika ubumana bwacu, ubumana-gore bwacu, ubumana-gabo bwacu, urukundo rw’Imana ndetse n’ububasha bw’Imana.
Iyo muri twe ubumana-gore n’ubumana gabo bwuzuye bukuzuzanya, bifungura urundi rumuli rwa gatatu, ariwo r’umuli rw’ubumenyi, ruba mu bwonko bwacu bukaduhuza n’Imana. Iyo uwo rumuli rwa gatatu rwatse nibwo tugera ku bwitonzi (sagesse) ndetse n’ubumenyi bw’Imana.
Dusubiye inyuma kera cyaneeeee, igihe ikiremwa muntu cyaje ku Isi, urwo rumuli rw’ubutatu butagatifu rwaramurikaga cyane mu kigero cya metero eshatu. Igihe ikiremwa muntu cyaguye hasi kubera cyari cyatangiye gukoresha ububasha-mana bwacyo nabi aho kubukoresha neza, guverinoma yo mu ijuru yafashe icyemezo cyo kugabanya urwo rumuli muri twe, kuko iyo turukoresheje nabi, turiyangiza tukanangiza ibidukikije (abantu cyangwa ibintu). Ibyari metero eshatu byageze aho bigera k’urugero rw’igishirira k’uburyo iyo hataza kugira igikorwa, ikiremwa muntu cyari kuzimira. Icyo ni cyo kintu cy’ingenzi Bikira Mariya yasobanukiwe, abona ko mu gihe urwo rumuli rwali kuzazima, twari kuzimira nitwongere gushobora kugaruka kuri iyi Isi ngo twige kongera gucana urwo rumuli, ngo twige kuzuza ubumana-gore n’ubumana-gabo muri twe.
Bikira Mariya akibisobanukirwa yahise asaba guverinoma yo mu ijuru gushyiraho ingoro y’umutima utagira inenge, iyo ngoro iba ifunguye buri kwezi kwa Gicurasi.
Ingoro y’umutima utagira inenge ?
Buri mwaka mu kwezi kwa Gicurasi, ingoro y’umutima utagira inenge ifungurirwa buri bugingo buzaza mu Isi mu mwaka uzakurikira, buri mwana, buri mugore ndetse na buri mugabo. Buri wese ajya muri iyo ngoro, turaza kugaruka kucyo Bikira Mariya amukorera. Niyo mpamvu rero bavuga ko ukwezi kwa gatanu ari ukwezi kwa Bikira Mariya.
Kubari mu Isi, Bikira Marira aterura buri wese agasigasira urumuli rw’ubutatu butagatifu bwe. Intego ye nuko byibuze rutazima, iyo bishobotse ararwongera. Bikira Mariya rero iyo atabikora, ubu tuba tutakiriho. Dominique Germain avuga ko mu mwaka wa 2018, ku nshuro ya mbere, Bikira Mariya yashoboye kuzamura buri rumuli rw’ubutatu butagatifu rwa buri muntu, bitewe nuko Isi irimo irazamuka (irakora ascension).
Bikira Mariya mu gihe cya gikritsu?
Mbere gato y’igihe cya Yezu, Ijuru ryabonye ko uburyo ikiremwa muntu cyari kimeze kitari kuzashobora kuzazamuka (ascension), byari ngombwa kugorora ibintu. Ni gutyo Yezu, Yozefu, Marie Madeleine, Anne, Joachim nizindi ntumwa zivugwa muri Bibiliya, batowe barategurwa ngo baze gushyiraho igiye cya gikritsu.
Intego zo mu gihe cya gikritsu?
Intego zo muri icyo gihe zari ukuzura abashakanye-bera (Ubumana-gore n’Ubumana-gabo – le couple sacré), ukuzura urukundo ndetse no kuzura urumuli rw’ubutatu butagatifu. Niyo mpamvu abantu batowe ngo bazaze gushyira mu bikorwa umugambi w’Imana, ari abantu badasanzwe ari ukuvuga abantu bari bafite ukwera. Muri cyo gihe itumanaho ryali ritaratera imbere, nta burenganzira bwa Kiremwa muntu bwabagaho, nta burenganzira bw’umugore bwabagaho. Rero mu guhitamo abantu bagombaga kuza gushyiraho igihe cya gikritsu ari cyo cya Yezu na Marie-Madeleine (nk’abashakanye bera) byari ngombwa ko hatorwa abantu badasanzwe, abantu bakomeye kandi beze aribo twavuze hejuru. Byasabaga ko Yezu agira ubutungane kugirango ashobore we na Marie-Madeleine gushyira mu bikorwa umugambi w’Imana. Uwo mugambi w’Imana wagirango udutegure kunyura mu mwaka wa 2012 , umwaka wabayemo ihinduka rikomeye.
Bamaze gutorwa, Bikira Mariya yitanze nk’umukorera bushake ngo ategure iryo tsinda, twibuke ko ari Malayika w’Ikirenga, ngo yanyunze mu bizamini bikomeye kugirango harebwe niba azashobora kubungabunga umugambi w’Imana. Nyuma yo gutsinda ibyo bizamini nibwo Imana yamutoye ngo azayibyare!
Umutima utagira intenge
Ni gutyo Bikira Mariya yavutse ku Isi. Aha twibuke ko iyo tuvutse twibagirwa ubumenyi bwose harimo na gahunda y’Imana twemeye kuza gukora muri Iy’Isi. Bikira Mariya nk’umu malayika yari yahindutse umuntu. Ntabwo byari bimworoheye. Kugirango tubyumve twabigereranya nko kubwira umuntu mukuru uzi kwiruka, uzi kugenda, kongera gusubira mu bwana aho yajya agenda akambakamba.
Bikira Mariya we ngo yivugira ko bitari byoroshye kubera uruvunge rw’abantu badatunganye, buzuye urwango. Twibuke ko bimwe mu bitandukanya abamalayika n’abantu, aruko bo bakorera mu gushaka kw’Imana, ntibagira icyo twe nk’abantu tugira ari ukuvuga Libre arbritre (ubushobozi bwo guhitamo kumvira Imana cyangwa kuyigomeka ho).
Dominique Germain avuka mbere yuko Bikira Mariya avuka ku Isi, Malayika Gabriel ndetse na Lady Esperance bongeye kumubaza niba koko yumva azashobora kubungabunga bivuze guhora ashobora kuwubona muri we igihe cyose umugambi w’Imana wo guherekeza Yezu na Marie-Madeleine. Ngo icyo byari bivuze nuko mu mutima we yagombaga kubonamo ishusho y’ubutumwa bwa Yezu, atitaye ku ngorane zose yari guhura nazo. Aha twakwibutsa ko “umutima utagira inenge” uri mu nshingano zo mu murasire wa kane” w’abashakanye bera Malayika w’ikirenga Gabriel na Lady Esperance. Mu gihe Bikira – Mariya ari umufasha wa Malayika w’ikirenga Raphael.
Nyuma yaho mu gihe yari yaremerewe Mutagatifu Yozefu, Malayika Gabriel yongeye kugaruka kumureba kumubaza niba “koko yongeye kwemera kuba ariwe uzabungabunga umugambi wa w’Imana ariwo w’umutima utagira inenge wa yezu na Marie-Madeleine”. Ibintu bitari byoroshye kuko muri ibyo bihe umugore ukekwaho kuba yasambanye mu buryo buteme yicishwaga amabuye.
Ndibutsa ko ibi byose bituruka mu by’ingenzi bikubiye mu nyigisho za Saint Germain. Nkuko Dominique abivuga, ngo ubuzima bwa Bikira Mariya ntabwo bwari bworoshye nkuko bigaragara muri Bibiliya : guhigwa, guhunga… Mutagatifu Yozefu yatabarutse hakiri kare k’uburyo Bikira Mariya yisanze agomba gutegura wenyine Yezu na Marie-Madeleine. Ngo abo bombi bavuye m’urugendo mfasha-nyigisho (voyage initiatique) bakoreye muri Egypte ndetse no mu Buhinde, Bikira Mariya yari azi ko afite igiye cy’imyaka 3 kugirango umugambi w’Imana ushyirwe mu bikorwa ari ukuvuga ukubambwa, ukuzuka ndetse ku kuzamuka mu ijuru kwa Yezu. Ngo muri iyo imyaka itatu, buri munsi yafataga amasaha atatu agakora concentration (kwibanda) akishushanyamo izuka rya Yezu kugirango mu bintu bikomeye byose Yezu azanyuramo azashobore kubungabunga ishusho yo kuzuka kwe kugirango Yezu atazabyibagirwa. Ngo Bikira Mariya avuga ko kubungabunga ishusho yo kuzuka no kuzamuka mu ijuru kwa Yezu ari kintu cyari gikomeye k’uburyo umuntu atakwibaza.
Umurasire wa gatanu :ububasha bwo kwibanda (concentration) no kwiyegurira (consécration)
Ngo Bikira Mariya yatorewe umurimo we kubera ubushobozi yari afite bwo gushobora kwibanda (concentration) no kwiyegurira (consécration) biri mu nshingano z’umurasire wa gatanu ashinzwe nka Malayika w’ikirenga. Ngo we ubwe avuga ko byari bigoye kuko iteka yabaga akikijwe n’uruvunge rw’abantu bangiritse, batameze neza. Gutyo byamusabaga gukoresha concentration kugirango agumane ubwere bwe aho yabonaga ibyiza gusa muri buri muntu ndetse no muri buri kintu. Ngo ni nacyo kintu yigishije Yezu, Marie-Madeleine ndetse n’intumwa, guhora babona ikiza, kubona buri muntu mu bumana bwe, m’urumuli rwe uko yaba ameze kose. Ndetse natwe Bikira Mariya adushishikariza gukoresha ububasha bwacu bwa concentration kugirango tubone, dushyire imbere ibyiza biturimo, ibidukikije ndetse n’ibiri mu badukikije kugirango dushobore kwigarurira ubumana bwacu. Ngo ni nacyo isengesho Namatsé rivuze (gukuza ubwiza buturimo). Ibi kandi bikaba bisobanura impamvu Bikira Mariya yahimbye isengesho rya Magnificati kuko ngo igihe cyose dukujije ubwiza buturimo tuba tugaburira ubwere butubamo, tuba dufungira imiryango ibyaturuka hanze bitwanduza cyangwa byanduza ibikorwa cyangwa ibitekerezo byacu.
Ubutumwa bushya bwa Bikira Mariya
Ngo mu gihe Yezu yari arangije kuzuka no kuzamuka mu Ijuru, Bikira Mariya yumvaga yarangije ubutumwa bwe agiye gusanga umufasha we Malayika w’Ikirenga Raphael bagakomeza ibikorwa byabo. Ngo ariko ngo nyuma yuko Yezu azutse, Malayika w’ikirenga Gabriel yaragarutse abaza Bikira Mariya niba yumva yakwemera gukorera abantu ubundi butumwa kandi bukomeye kurushaho kandi buzasaba akazi kenshi. Ngo bikira Mariya yarasubije ati : “Njyewe ndi ku Isi niyeguriye Isi, nzahaguma kugera igihe buri wese azashobora gukora ascension ye (kuzamuka mu ijuru kwe)”. Ubwo rero nibwo basabye Bikira Mariya kubungabunga umutima utagira inenge wa buri mugabo, buri mugore, na buri mwana. Twibuke ko umutima utagira inenge ukubiyemo kwatsa urumuli rw’ubutatu butagatifu, gushyira mu bikorwa gahunda tuba twaje gukora ku Isi ndetse no kwibuka ubumana bwacu. Ibyo bivuze ko buri muntu wese iyo avutse aba afite ubutumwa/umuhamagaro we yihitiyemo kandi agomba gushyira mu bikorwa. Gusa buri wese iyo avutse arabyibagirwa. Buri muntu wese yibagirwa icyamuzanye ndetse nabo turibo. Iyo tugeze mu Isi dusanga dukikijwe n’imyumvirire haba iy’umuco cyangwa iy’amadini, akaba ariyo dukuriramo gutyo tukibagirwa ishusho/viziyo yabo turibo. Kubera izo mpamvu, Bikira Mariya amaze kuvugana na Malayika Gabriel, yahise yemera kuba Umubyeyi w’abantu bose, niyo mpamvu bamwita Umubyeyi w’ikiremwa-muntu. Rero Bikira Mariya afite inshingano zo kubungabunga iryo shusho rya buri muntu yaba umuntu mwiza cyangwa umubi nkuko yabikoreye Yezu. Gusa ngo ni akazi katoroshye kuko abenshi iyo tugeze mu Isi turibagirwa.
Impamvu bavuga ko Bikira Mariya afite umutima utagira inenge ntabwo ari uko yabyaye Yezu ari isugi ahubwo nuko m’uburyo karemano bwe haba mu bitekerezo bye, m’ubugingo bwe, mu ibikorwa bye, ari intungane (ni umwere) kandi abungabunga ukwera kwa buri muntu kugera igihe buri wese azazamuka mu ijuru nkuko Yezu yabikoze (ubuzima buhoraho).
Akanama ka Karma
Umutima utagira inenge wa buri muntu wemezwa mu kanama ka karma (conseil karmique) kuko buri bugingo bushaka kuza ku Isi bunyura imbere yako kanama. Ngo ako kanama ntikabagaho mbere yuko ikiremwa muntu kigwa hasi (hashize imyaka ijya kungana nka miliyoni ebyiri). Mu gihe Isi yaguye, byabaye ngombwa ko buri bugingo bujya bugaruka ku Isi mu kwishyura, guhindura ibyo bwasize bwangije. Kugirango bishoboke ni ngombwa ko buri bugingo bugira igenamigambi ryibikorwa buzakora ku Isi. Ako kanama kagizwe n’abantu 12, umwe muri bo ni Bikira Mariya k’uburyo aba azi igenamigambi rya buri muntu. Iyo buri bugingo burangije guhitamo aho buzavukira, umuryango, abo bazahura, bunyura imbere y’ingoro ya Mariya y’urumuli rw’ubutatu butagatifu. Nkuko twabivuze hejuru iyo ngoro ifungura mu kwezi kwa Gicurasi kugirango Bikira Mariya atere mu mutima wa buri bugingo buzaza ku Isi umwaka ukurikira cache y’umuhamagaro wabwo, igenamigambi ry’ibikorwa kugirango butazabyibagirwa burundu. Ngo kandi mu magambo make Bikira Mariya ari no mu itsinda rirema umutima wa buri muntu kugirango ashobore gushyiramo umutima utagira inenge (urumuli rw’ubutatu butagatifu ndetse n’umuhamagaro wa buri wese). Buri kiremwa muntu kiba gifitanye isano na Bikira Mariya akaba ari yo mpamvu bavuga ko ari Umubyeyi wa buri muntu.
Ubufatanye na Mutagatifu Germain (ariwe Papa Yozefu)
Bikira Mariya na Saint Germain (Papa Yozefu) ni bo “abashakanye bera” ba mbere bo mu gihe cya gikritsu, nkuko Yezu na Marie-Madeleine bari Abashakanye-bera. Abashakanye -bera ni ikitegererezo kugirango Abagabo n’Abagore bongere kuzuzanya aho guhangana cyangwa gutsindagirana nkuko bimeze. Yozefu ngo yakoranye igihe kirekire na Bikira Mariya kuko yakoze ascension ye ku i tariki ya 1 z’ukwezi kwa gatanu. Rero Saint Germain akorana na Bikira Mariya binyuze mu cyitwa “la flamme violette”, ni ikibatsi cyeza umubiri n’ubugingo bw’ugikoresha, kikuzuza ubumana-gore ndetse n’ubumana gabo butubamo. Iyo twarangije kubyuzuza nibwo tuba dushobora kongera kwatsa urumuli rw’ubutatu butagatifu butubamo tukagera k’ubumenyi, ububasha-mana karemano butubamo.
Kugirango bishoboke, Bikira Mariya avuga ko we na Papa Yozefu badukeneye. Dushobora kubafasha dukoresheje amasengesho.
Isengesho risa na Ndakuramutsa Mariya rijyanye ni ibihe turimo:
Ndakuramutsa Mariya wuzuye inema uhorana n’Imana n’Imana Data na Mubyeyi wacu twese.
Wahebuje abagore bose umugisha, nanjye ukomoka k’umutima wawe mfite umugisha.
Mariya Mutagatifu, mubyeyi wa twese, Urakoze kusigasira umutima utagira inenge w’ubumana ndetse n’ubutumwa bw’Imana bw’abantu bose kuri ubu no kugeza igihe tuzazamuka twese mu ijuru. Urakoze Urakoze Urakoze. Ndi uwo Ndiwo.
Constance Mutimukeye


text:
polydimethylsiloxane hamwe na vinyl methyl silicone ebyiri ya ogisijeni radicals ifunga uruhande --- vinyl dimethyl yarangije polydimethylsiloxane.
CAS No.: 68951-99-5
1, isura: ibara ritagira ibara risobanutse cyangwa ryijimye ryumuhondo.
2, viscosity (mpa.S): 50 ~ 50000 (ukurikije ibikenewe guhinduka)
3, vinyl ibirimo (%): 1 ~ 10 (ukurikije ibikenewe guhinduka)
4, kopi zihindagurika (150 ℃ 3h%): munsi ya 2.0
Ibiranga: Iki gicuruzwa ntabwo gifite uburozi, kitaryoshye, kirashobora guhindura imiterere yacyo vinyl kugirango ubone ibicuruzwa bitandukanye byambukiranya imipaka; Nka shingiro ryo kongeramo moldic silicone reberi; Irashobora kunoza amazi yayo no kunoza imiterere yimiterere yumubiri.
Imikoreshereze: Iki gicuruzwa gikoreshwa cyane nkibanze ryo kongeramo moldic silicone rubber compound, iraboneka no gutegura organisilicone yahinduwe acrylic resin, latex.
1, iki gicuruzwa kigomba kubikwa mu ndobo ya pulasitike isukuye kandi yuzuye icyuma cya pulasitike muri aside hamwe n’indi myanda, wirinde guhura.
2, ibicuruzwa bigomba kubikwa ahantu hakonje, bihumeka, ntibiturika izuba ryumye.
3, ibicuruzwa ukurikije ibicuruzwa bidateza akaga no kohereza.


text:
Mu rwego rwo guhimbaza Yubile y’imyaka 25 ishize Diyosezi yacu ya Gikongoro ishinzwe, Yubile y’uburezi yahimbajwe tariki 02 Kamena 2017, mu rwego rw’amaparuwasi na ho tariki 09 Kamena 2017, ihimbarizwa mu rwego rwa Diyosezi muri Paruwasi ya Kibeho.
Mu rwego rwa Paruwasi, ibirori bya Yubile y’uburezi byagiye byitabirwa n’ibigo bya Kiliziya Gatolika, ibigo by’andi madini n’amatorero n’ibigo bya Leta. Byagiye byohereza abarezi n’abanyeshuri bahagarariye abandi ndetse na prezida wa Komite y’ababyeyi. Hari kandi n’abahagarariye Ubuyobozi bwite bwa Leta kuko Yubile yhujwe n’icyumweru cy’uburezi gatolika.
Mu rwego rwa Diyosezi, hahuriye ibigo byose by’amashuri abanza n’ayisumbuye bya Kiliziya Gatolika bikorera mu mbibi za Diyosezi Gikongoro. Buri kigo cyagiye cyohereza Umuyobozi, Umurezi umwe uhagarariye abandi, Abanyeshuri babiri umuhungu n’Umukobwa na Prezida wa Komite y’ababyeyi.
Ubutumwa Umushumba wa Diyosezi yageneye Yubile y’uburezi wabusoma hano.


text:
MBESE UKUNDA UMUGORE WAWE NO MU NZOZI
par Bangambiki
Mbese ukunda umugore wawe ku buryo ushobora kurota mumeranye neza?
Njye iyo dufitanye amahane ndota turwana, nigeze no kurota mukomeretsa cyangwa twatandukanye. Ariko mperutse kurota inzozi nziza. Narose ntereta icyana urkundo rumaze kugwira ndi hafi kugambana, mbona umugore wanjye ahagana haruguru arimo kunshakisha. Nkebutse ndamubona ngira agahinda. Mbwira icyo cyana nti "numvaga rwose namaze kugukunda kandi twakora iby'urukundo ariko umugore wanjye nguriya arandeba kandi arampamagara, mbabarira rwose njyende." Sinzi aho uwo mukobwa yarengeye. Nashigukiye mu kirere nsanga umugore wanjye ku ruhande murotorera izo nzozi arishima. Ariko umunsi umwe nararose mvuga izina ry'umugore nari iminsi nifuza yari andangije. Namusabye imbabazi icyo gihe mubwira ko ari inzozi zigira nkana.
Urakoze gusoma iyi nkuru kuri Igituba.org, shyiraho igitekerezo cyawe, twungure inama, tubwire uko ubona iby'igitsina na experiences zawe, tubaze cyangwa utwoherereze inkuru n'amafoto ku igitsina kuri bangambiki@igituba.org cyangwa bangambiki@bangambiki.com. Ohereza umwirondoro tugushakire inshuti ku Igihozo H.Bangambiki
Ubuhamya
Gukuna
Search This Blog
MBESE UKUNDA UMUGORE WAWE NO MU NZOZI
Amafoto y'Igituba | Video so Guswera
MBESE UKUNDA UMUGORE WAWE NO MU NZOZI
Labels: urukundo


text:
Hari ibyo umukirisitu yari akwiye kurwanira, byirebere hano muri iki kigisho Theonest BAJENENEZA
Amateraniro ya CEP ku wagatanu ku wa 13 nzeri 2019
Umwigisha w’ijambo ry’Imana: Theonest BAJENEZA
Intego y’ijambo ry’Imana” Kurwanira iby’agakiza”
Yuda 1:3-4” Bakundwa, ubwo nagiraga umwete wo kubandikira iby’agakiza dusangiye niyumvisemo ko mpaswe no kubahugura, kugira ngo mushishikarire kurwanira ibyo kwizera abera bahawe rimwe, bakazageza iteka ryose. 4Kuko hariho bamwe baseseye muri mwe rwihishwa bagenewe kera gucirwa ho iteka: ni”
Zaburi
84” 1Zaburi iyi yahimbiwe umutware
w’abaririmbyi babwirisha inanga ijwi ryitwa “Gititi”. Ni Zaburi ya bene Kōra.
2Uwiteka Nyiringabo, Erega amahema yawe ni ay’igikundiro! 3Umutima wanjye urifuza ibikari byawe, Ndetse biwutera kugwa isari. Umutima wanjye n’umubiri wanjye bivugiriza Imana ihoraho impundu. 4Igishwi cyiboneye inzu, Intashya yiboneye icyari, Aho ishyira ibyana byayo.
Ni ku bicaniro byawe Uwiteka Nyiringabo, Mwami wanjye, Mana yanjye. 5Hahirwa ababa mu nzu yawe, Babasha kugushima ubudasiba.
Sela.
6Hahirwa umuntu ugufitemo imbaraga, Hahirwa abafite mu mitima inzira zijya i Siyoni.
7Iyo banyuze mu gikombe cyitwa Baka bagihindura ahantu h’amasōko, Imvura y’umuhindo icyambika imigisha. 8Bagenda bagwiza imbaraga, Umuntu wese wo muri bo aboneka mu maso y’Imana i Siyoni. 9Uwiteka Mana Nyiringabo, umva gusenga kwanjye, Mana ya Yakobo, ntegera ugutwi.
Sela.
10Mana, ngabo idukingira reba, Witegereze mu maso h’uwo wasīze. 11Kuko umunsi umwe mu bikari byawe uruta iyindi igihumbi ahandi, Nakunda guhagarara ku muryango w’inzu y’Imana yanjye, Bindutira kuba mu mahema y’abanyabyaha. 12Kuko Uwiteka Imana ari izuba n’ingabo ikingira, Uwiteka azatanga ubuntu n’icyubahiro, Ntazagira ikintu cyiza yima abagenda batunganye. 13Uwiteka Nyiringabo, Hahirwa umuntu ukwiringira.”
Benedata ndangirango mbibutse ko Imana ikidukura munzira z’uruzerero, ikaduha agakiza, nibwo intambara yatangiye. Iyi ntambara turwana Pawulo yarayisobanuye mu Befeso 6:13, hakiyongeraho isi n’umubiri. Iyi ntmbara turwana dusaba kuyirwana buri munsi kandi dusabwa kuyitsinda. Iyi ntambara uburyo tuyirwanamo ni ukurwana ureba hejuru utumbiriye ibyo abera bahahawe. Mu byakozwe n’intumwa bavuga Sitefano warwanye iyi ntambara bamutera amabuye ariko kuko yararamye akareba hejuru yabonye Imana n’umwana n’umwuka Wera. Kuko iyo urebye hasi wibuka icyubahiro, amafaranga, imiryango cyangwa ubutunzi bigatuma utsindwa. Iyi ntambara dufite kuyirwana kandi tukayitsinda imvura yagwa itagwa, izuba riva cyanngwa ritava, dufite kuyirwana kandi tukayitsinda.
Muri uru rwandiko dusomye, bavuze kandi ko hari n’ababandi baseseye bakaza muri twe ariko icyibagaragaza nuko bahindura Ubuntu bw’Imana yacu gupfga ubusa,
Iyi zaburi ya 84 ni iyabene Kora, aba bene kora nibo bitandukanyije na Se ubwo Kora, Datani na Biramu bigumuraga kuri Mose, bagashaka gusubira mu Egbiputa, ariko barebye kubitaboneka, batekereje imirimo y’Imana bituma bitandukanya na Se.
Mu gitabo cy’Abami batubwira inkuru y’umwami Dawidi agiye pupfa uburyo yahamagaye umwana we Salomo, aramuraga amutegeka kubaha uwiteka kugirango abe umugabo abashishwe byose, kugirango azabashe kuyobora ubwami bwa Isilayeli. Salomo mu itangira rye yarakoze ibyo Se Dawidi yamubwiye gukora, yubaka inzu y’Uwiteka, yubaka iye yihorera no kubanzi base Dawidi bose. Ariko Salomo arangije byose arajyenda akuzanira abagore igihumbi numwe, umutimaa we urajyenda ujya kure y’Imana kuko yatangiye kujya aramya ibigirwamana byabo. Uwiteka amwihanangiriza gatatu kose ariko Salomo ntiyumvira uwiteka, Uwiteka aramubwira ati” ubwami bwawe buranyazwe kandi buhawe umugaragu wawe. Nuko salomo amaze gupfa hima umwana we Rehobowamu ariko ageze kungoma agisha inama abasaza n’abasore, ariko ahinyura inama zabasaza yumvira izabasore bamubwira ga kuzajya akoresha abisilayeli bose uburetwa bituma imiryango icumi yose yiyomora iragenda yiyimikira umwami wundi ariwe Rehobowamu umugaragu wa Salomo nkuko uwiteka yabivuze.
Rehobowamu ageze ku ngoma akora amakosa aribwira ati” aba Bisilayeli nibasubira i Yelusaremu gusenga, bazongera basubirane nuko arajyenda i Beteli ni Dani ahashyira ibigirwamana arangije arajyemda abwira iteraniro ryose ati nukuri ntimuzongere kuvunika amujya i Yelusalemu ahubwo izi mana nabashyiriyeho nizo zabakuye muri Egiputa.
Abakorera Satani bazi ubwenge nkuko na satani aba azi hahandi ugera ugafashwa. Niko kukurwanya agushyiriraho inyoroshyo nkuko Rehobowamu yababwiraga ngo ntibakongere kuvunika bajya i Yelusalemu. Ariko ibi ni ibishuko kandi ni umutego, kujya mwijuru cyangwa kwegera Imana birarwanirwa, nta koroshya bihari. Iyo bavuze gusenga wumva amajwi ya Satani akubwirango Imana ntacyo ipfa n’ibiryo, waba ufite amateraniro wabona imvura iguye, ukumva amajwi akubwira ngo no kuburiri Imana ya kumva. Ariko bene Kora bo babisuzumye, bakibuka Imana yabakuye muri Egiputa , imwe yasamuye ubutaka bukamira ba sekuruza, nimirimo yose yakoreye mu butayu barangije baravuga bati “ Uwiteka we arega amahema yawe ni ayigikundiro, aribwo bamanukaga abakajya bajya i yerusalemu gusenga. Ariko igikombe bacagamo bita Baka, bagishyiragamo ibibembe nintumbi kugirango bibabuze, kandi Umwisikayeli iyo yabonaga intumbi ntabwo yabaga akemerewe gusenga. Ariko batakira Imana barayinginga maze irajyenda igwisha imvura y’umuhindo iraza ikuraho za ntumbi nibibembe irajyenda ibitaba mu kibaya ibirenza ho umusenyi. nuko bajya gusenga bashima Imana nkuko twabisomye muri iyi zaburi.
Rero iyi nzira tunyuramo buri munsi harimo ibibembe byinshi cyane, mu ishuri biba birimo, mukazi ibibibembe biba bihitambitse ariko Imana ishiwe ko izajya itugwishiriza imvura y’umuhindo ikatwambiga umugisha. Iyi ntambara tuzayitsinda kuko dufite Umwuka wera utuyobora muri iyi nzira, ikibazo nuko utamwumvira, ariko numwumvira ntuzigera uneshwa.
Ibi abera bahawe rero birarwanirwa, ntakoroshya uvugango nzakizwa ariko sinzabigira intambara, uri kwibeshya. kuko Ijambo ry’Imana mu bya hishuwe 3:15” haravuga ngo kuko udakonje kandi ntubire ngiye kukuruka, rero reka kuba akazuyazi, iyi ni intambara tugomba kurwana kandi tuzahembwa ari uko turushanyijwe neza, ariko kurwanira iby’agakiza. Kuko abo twagiye tubona babitakaje bagiye bareka kurwana na Satani arabiba.
Niba nawe kandi utari wakizwa uri umwanzi wububuzima bwawe, shaka uburyo wakizwa ahasigaye urwane intambara nziza. Hahirwa abafite inzira zijya I Siyoni mu mitima yabo.
1,098 total views, 2 views today


text:
Igitangaza Kiri mu mujyi wa Moya, ku kirwa cya Gran Canaria muri Spain, hatuye umuryango udasanzwe.
Urugo rwa Hernández-Pérez rwakoze amateka yo kugira abantu bafite imyaka myinshi uteranyije iyo bafite bose kuko uko ari abavandimwe 12 bazima,imyaka yabo yose hamwe ari 1,058 n’iminsi 249.
Ibyo byakuyeho agahigo kari kamaze imyaka 16.
Imvano yabyo byatangijwe n’umugabo witwa Modesto Hernández washyingiranwe na Martina Pérez bakabyara aba bana 12.
Kuri ubu aba bose baba ahitwa Moya, Gran Canaria. Ndetse aba bose babaye mu mujyi umwe uko ari 12 ndetse niho babaye mu buzima bwabo bwose kugeza na n’ubu.


text:
KU WA 3 W’ICYA 13 GISANZWE A, 01/07/2020
Amasomo: Am 5, 14-15.21-24; Zab 50 (49), 7ac-8, 9-10, 12-13, 16bc-17; Mt 8, 28-34
Nimushake ikiri icyiza, ikibi mukireke
Imana yakunze kwitorera abahanuzi kugira ngo babwirize abantu bose ikizabaronkera umukiro. Abahanuzi babwiriza ibyiza bakamaganira kure ibibi byose. Ubuhanuzi si ubwo mu Isezerano rya Kera gusa. N’uyu munsi Imana isaba umuntu wese wakiriye Umwana wayo nk’Umukiza n’Umucunguzi, gushira amanga akabwiriza abandi ibyiza Imana ibashakira.
1.Amosi
Umuhanuzi Amosi wavukaga mu Majyepfo ya Yuda, yatorewe kujya gukebura abo mu gice cy’Amajyaruguru ya Isiraheli. Ni muri Samariya ahitwa i Beteli haturirwaga ibitambo bitagira ingano. Erega ni na ho bari barimitse ikigirwamana gicuzwe muri zahabu!
Igihe Amosi atangiye kwigisha, ibintu byari byarageze iwa-Ndabaga. Hari mu kinyejana cya munani mbere ya Yezu. Kuri bamwe, cyari igihe cy’uburumbuke n’ubukire muri Isiraheli. Abakire bari baragashize! Biberaga mu birori. Bagandagazaga mu mariri anepa, bakarya by’agatangaza. Nyamara kandi hariho ubwikanyize burenze urugero. Rubanda bakumbagurikaga mu bukene butavugwa. Nta wari ubitayeho. Kuyoboka Imana byari bisigaye ku rurimi gusa imitima yuzuye ubugome n’uburiganya. Cyari igihe cy’amarira n’imibabaro kuri rubanda.
2.Nta bwoba
Yuzuye umwuka wa gihanuzi, Amosi ntiyigeze agira ubwoba bwo gutota abo bose biberagaho nk’abagashize nyamara akarengane karahawe intebe. Abaherezabitambo bari bandagaye mu gihugu. Nyamara bari imburamumaro. Ibitambo byabo byari amanjwe kuko bitaheshaga Imana ikuzo. Yemwe hariho n’abahanuzi bari barahindutse za sagihobe zamamaza gusa abategetsi! Nk’uko tubisoma mu Ijambo ry’ibanze kuri uyu muhanuzi muri Bibiliya Ntagatifu, “ Amosi ntiyigeze abembereza abakire, abakomeye, abacamanza n’abaherezabitambo, ahubwo abacyahira ukuntu bacishije ukubiri n’ubutumwa bahawe”.
3.Gushaka icyiza no guhunga ikibi
Mu gihe abantu benshi cyane cyane abakomeye batumvaga icyo kuyoboka Imana ari cyo, Amosi yabahamagariraga gushaka icyiza no guhunga ikibi. Mu by’ukuri, ni icyo kiranga umuntu wamenye Imana y’ukuri. Aharanira icyiza akirinda ikibi. Tuzi neza ko uhorana n’Uhuraho akora icyiza kimutuza ubudahuga muri Uhoraho nyine. Abwirizwa gukunda ukuri akifuriza ineza umuntu wese. Uwitandukanyije n’Imana ahinduka injiji n’aho yaba yarize amashuli angana iki, n’aho yaba afite ubutunzi buhambaye! Hari ibihe bigera ugasanga muri rusange icyiza cyaribagiranye cyitiranywa n’ikibi. Aho ikibi cyitwa icyiza icyiza kigacunaguzwa, ibintu biba bigiye gucika. Ikibi gihabwa intebe icyiza kikarebwa nabi, ni byo bica amarenga y’ibijya gucika.
Aho basenga by’ukuri, bamenya icyo Uhoraho ashaka. Amasengesho y’urudaca adacana uwaka n’ukuri, nta handi aganisha usibye mu nyenga. Abasenga Imana Data Ushoborabyose mu kuri, bimika urukundo n’ubutabera. Abavuga mu izina ry’Imana aho bari hose, bashinzwe kugenzura niba urukundo n’ubutabera byubahirizwa. Iyo bitubahirizwa nyamara abantu bagakomeza kwigisha iby’Imana batibutsa iyubahirizwa ry’uhoraho n’ikiremwamuntu, amajwi yigisha agasenga ahinduka urusaku rutagize icyo rubyara. Amagambo avugwa atera ishozi Uhoraho mu gihe atamwubahisha mu bantu bose.
4.Urugero rwa Yezu
Mu byo Yezu yakoze tubonamo ukuntu yakunze kwegera abamerewe nabi akabakiza. Ari abafite indwara zidakira, ari abahanzweho na roho mbi, abo bose bamwegereye yarababohoye. Ibyo byumvikanisha ko yerekanye ko umuntu agomba gukundwa agafashwa kugira ngo agubwe neza kandi agane Imana. Ba bantu babiri bari barahanzweho na roho mbi yayibirukanyemo ayohereza mu bindi biremwa. Yemeye ko ayo mashitani yoherezwa mu mukumbi w’ingurube ukunkumukira mu nyanja. Ibyo bivuze ko ubuzima bw’abo bantu burenze kure uwo mukumbi w’ayo matungo.
Nta kintu na kimwe rero cyarusha agaciro ubuzima bw’umuntu. Ni yo mpamvu no mu iyobokamana ryacu tugomba gushishoza tukareba niba rijyanye no kubohora muntu ku ngoyi iyo ari yo yose. Amosi yakunze kuvuga ku iyobokamana rititaye ku neza ya muntu mu mubano we n’Imana n’abandi: “Bene iryo yobokamana ni uburyarya butuka Imana (Am 2, 8; 2, 14; 4, 4-5; 5, 21-25)” (reba Bibiliya Ntagtifu, Ijambo ry’ibanze ku Muhanuzi Amosi). Ni yo mpamvu Amosi atahwemye kwamagana uburyamirane muri rubanda. Abahanuzi bo mu bihe turimo, uwabatijwe wese cyane cyane Abepisikopi n’abapadiri, tubasabire. Hirya no hino mu bihugu haba mu bivugwa ko bikize, haba mu bikennye, nibumvikanishe ijwi rihamagarira bose kwimika icyiza no gukumira ikibi cyose.
Yezu Kirisitu nasingizwe. Umubyeyi Bikira Mariya aduhakirwe. Abatagatifu duhimbaza, Aroni, Esiteri, Gali, Tiyeri, Nikasiyo, Tewodoriko, Yusitini Orona na Atilano Cruz, badusabire kuri Data Ushoborabyose.
Padiri Cyprien Bizimana


text:
Ntabwo wishimiye igisubizo wahawe?
Niba ...
- Nta gisubizo wahawe mu gihe cy’iminsi itatu y’akazi
- Utarahawe amakuru yose wasabye cyangwa se
- Ikibazo cyawe kitarakiriwe, ariko nta mpamvu isobanurwa n’itegeko
... ushobora
- Gusaba umuyobozi ko bagukorera isuzuma.
- Ibyo bitagize icyo bitanga, watanga ikibazo ku rwego rw’umuvunyi.
- Ushobora no gukoresha ubundi buryo mu gusubiza ikibazo cyawe.
1. Gusaba gukorerwa isuzuma #
Hasi kuri paji y’ikibazo cyatanzwe kuri Sobanukirwa, hitamo “saba isuzuma”. Hanyuma wandike ubutumwa usaba ko ikibazo cyawe cyakorerwa isuzuma. Ushobora gushyiraho akarango ka paji y’ikibazo, kugirango usobanure neza ikibazo uri kuvuga.
2. Gutanga ikibazo ku rwego rw’umuvunyi #
Niba wumva utanyuzwe nyuma y’uko umuyobozi agukoreye isuzuma, ushobora gutanga ikirego ku rwego rw’umuvunyi. Kugirango ubashe kubikora, soma Uko watanga ikirego ku rubuga rw’umuvunyi.
Kugirango kwohereza amakuru y’ingenzi ku Rwego rw’Umuvunyi bikorohere, mu kirego cyawe ushobora gushyiramo akarango k’ikibazo watanze kuri Sobanukirwa cyangwa se ugashyiramo inyandiko ya paji yose ndetse n’imigereka.
Iyo bigeze kuri uru rwego, Sobanukirwa nta bushobozi iba ifite bwo gukurikirana ikibazo cyawe – ibikurikiraho byose bikorwa binyuze mu nzira z’ Urwego rw’Umuvunyi. Ushobora gutanga ibisobanuro ku kibazo cyawe kugirango abandi bamenye aho ikibazo kigeze.
3. Gukoresha ubundi buryo mu gusubiza ikibazo cyawe #
Ushobora kugerageza gukurikirana ikibazo cyawe cyangwa ishakiro ryawe mu bundi buryo.
- Tanga ikibazo gishya cy’ubwisanzure bwo kumenya amakuru, cyangwa se inyandiko zidahuye neza n’ibikubiye mu kibazo cyawe kitakiriwe. Dusabe ibitekerezo niba utazi uko ubigenza.
- Niba hari abandi bayobozi cyangwa se ibigo bya leta birebwa n’ikibazo cyawe, nabo bandikire ubabaza.
- Saba ibitekerezo abandi bashakashatsi bari gushaka ibintu bisa n’ibyawe. Hari igihe ushobora kubabona ushatse kuri uru rubuga; andikira buri muntu wese wiyandikishije kuri uru rubuga unyuze kuri paji yabo.


text:
Mu Rwanda
RAB ‘Iravugwamo’ Akarengane Kakorewe Abakozi 200
Nta gihe kirekire gishize Leta y’u Rwanda itangije amavugurura mu bigo byayo, ikabikora ivuga ko biri mu rwego rwo kwirinda gukomeza gukoresha abakozi ba baringa, bahenda Leta. N’ubwo iyi Politiki igamije ibyiza, Taarifa yamenye ko mu Kigo gishinzwe ubuhinzi n’ubworozi(RAB) hari abatekinisiye barenga 200 birukanywe mu buryo bo bemeza ko burimo akarengane.
Aya mavugurura mu bigo bya Leta yatangiye tariki 30, Kamena, 2020 nyuma y’uko byemejwe n’Inama y’Abaminisitiri.
Iriya nama yasanze ari ngombwa ko abakozi ba Leta bagabanywa kugira ngo abasigaye mu kazi babe ari abakozi batanga umusaruro kandi badahenze Leta.
Tariki 02, Gashyantare, 2021 abakozi b’Ikigo cy’igihugu gishinzwe ubuhinzi n’ubworozi( RAB) bamenyeshejwe ibya ziriya mpinduka.
Urwandiko bagejejweho dufitiye kopi rwabamenyeshaga ko umukozi wese uri ku ‘mwanya wakuwe ku rutonde rw’imyanya ya Leta’, umukozi wese uri ku mwanya wazamuwe ariko akaba ‘atuzuza ibisabwa umuntu uwukoramo’ ahagaritswe mu kazi.
Iyi nyandiko yashyizweho umukono n’Umuyobozi wa RAB witwa Dr Patrick Karangwa.
Ivuga ko mu bantu 389 abagera kuri 231 nta mwanya bahawe ku rutonde rw’abakozi bashya b’iki kigo gisanzwe kitezweho kuzamura ireme mu buhinzi no mu bworozi.
Mu rwego rwo gusobanura impamvu z’izi mpinduka, Dr Karangwa avuga ko iyo urebye ku rutonde rw’imirimo n’abakozi ba RAB rwo muri 2018[nirwo ruheruka] usanga hariho icyo yise amatsinda y’abakozi bashinzwe imirimo itaragenewe inshingano n’inzego z’imirimo.
Avuga ko ingaruka zabyo zabaye iz’uko hari porogaramu za RAB zadindiraga harimo no gutubura imbuto z’ibishyimbo, imbuto z’ibigori, n’ibindi.
Kuri we, imbonerahamwe y’imirimo mishya n’abakozi muri RAB izakemura biriya bibazo.
Ikindi ngo ni uko hizewe ko buri gahunda muzigenewe kuzamura ireme ry’ubuhinzi muri RAB izaba ifite abahanga babisobanukiwe neza, barimo ba agoronome, abaganga barwanya indwara zifata imyaka, abacunga umusaruro n’abandi.
Ibi bivuze ko niba mu rwego rwo gutubura imbuto runaka harimo abatekinisiye batanu, ubu batatu bahagaritswe bakaba bagomba gushakira amaramuko mu bindi, abasigaye bakaba ari bo bazatanga umusaruro witezwe.
Muri rya tangazo twavuze hari ahagira hati: “ Abakozi bo mu rwego rw’abatekinisiye bari basanzwe bakorera ku rwego rumwe, hatitawe ku mpamyabumenyi buri wese afite, waba ufite iyo ku rwego rwa A, A1, A0, cyangwa wararangije Kaminuza. Impinduka nshya zije kubashyira mu kazi hashingiwe ku byo bashoboye kandi n’abasanzwe bujuje ibisabwa ntibashobora guzamurwa mu ntera badakoze ibindi bizami.”
Hari aho rigira riti: “ Mu myanya y’akazi yabanje hari ubwo umuntu yahabwaga akazi k’ubushakashatsi ariko atarize amashuri ahambaye. Muri iki gihe rero ibisabwa byarahindutse kandi birahanitse kugira ikigo cyacu gitange umusaruro kitezweho na Leta(NST 1, 2017-2024) kandi kizafashe u Rwanda kuba igihugu gifite ubukungu buri ku rwego rushimishije hagati ya 2035 na 2050. Ikigo cyacu kigomba kuba cyarabigizemo uruhare rugaragara.”
Uko bimeze kose ariko, ikibazo abakozi ba RAB bagejeje kuri Taarifa kandi bavuga ko cyerekana akarengane kurusha ho ni uburyo ibisabwa kugira ngo runaka ashyirwe cyangwa akurwe mu kazi byakozwe.
Abakozi baduhaye amakuru bari muri bamwe bamaze igihe muri kiriya kigo, bakizi umuzi n’umuhamuro.
Bamwe mu bemejwe mu kazi batekinitse CVs…
Taarifa yamenye ko hari abantu bemejwe ku rutonde rw’abagomba kuguma mu kazi kandi mu by’ukuri batarize amashuri akenewe muri aya mavugurura, ahubwo barakoze k’uburyo bandika imyirondoro y’amashuri bize bakayihimba.
Umwe mu bakozi waho wadusabye ko amazina ye tuyagira ibanga yagize ati: “ Nzi abantu basabwe kwandika CVs zabo bakazongeraho amashuri batize n’ibyo batakoze kugira ngo bashyizwe mu myanya runaka yavanywemo abandi.”
Andi makuru dufite ni uko hari umwe mu bayobozi bakuru waganiriye n’umwe mu bakozi bashakaga gukomeza kuguma mu kazi bemeranya ko hari ibyo agomba guhindura ku mwirondoro w’akazi ke mbere y’uko asohorwa ku rutonde.
Bisanzwe bizwi ko imigirire nk’iyo igira ingaruka ku musaruro umuntu nk’uwo atanga.
Ibi kandi byerekana ko hari abantu bari bararangije gushyirwa ku myanya runaka na mbere y’uko urutonde rw’imirimo n’abakozi rusohorwa.
Ikindi ngo ni uko inteko yari ishinzwe gutoranya abakozi( panel) itarimo abantu batatu nk’uko biteganywa n’ingingo ya gatandatu igena imitangirwe y’akazi kanyuze mu ipiganwa.
Hari indi ngingo abakozi ba RAB batubwiye ko yerekana ko imirimo yatanzwe mu buryo bufifitse, iyo ngingo ikaba ari uko Umuyobozi mukuru wa kiriya kigo Dr Karangwa Patrick yahisemo kujya mu kiruhuko, agasigira akazi abamwungirije kandi batari gushobora gukurikirana mu buryo nyabwo uko akazi gasaba ubumenyi bwa science gatangwa .
Undi mu baduhaye amakuru ati: “ Abenshi muri aba bayoboziz barimo umuyobozi w’umusigire wa RAB, Uwungirije Umuyobozi mukuru(DDG), Ukuriye Amashami( departments), Ushinzwe abakozi…( bose hamwe ni 10) ntibari bushobore kumva ibisobanuro bya science byatangwaga n’abakozi barenga 300 basobanura ibyo bashoboye mu buryo bwa Tekinike.”
Ibi kandi bivuze ko hari bamwe bemerewe imirimo kubera ko abagombaga kuyibemerera basanze nta yandi mahitamo kuko nabo batumvaga ibisobanuro bya science na tekinike bahabwaga.
Byabaye nko ‘kubura uko ubigenza ugafata ibihari.’
Uku gushaka abakozi bya huti huti kandi bivugwamo kuba bidafututse byatumye hari abakozi ba RAB 231 biganjemo abafite impamyabumenyi zo hejuru ( PhDs, MSc) bavanywe mu kazi.
Bisa n’aho kugira ngo Leta izabone abandi bakozi nk’abo bizayifata igihe kandi bikayihenda kuko igomba kubahugura ikanabahemba.
RAB ibivugaho iki…
Iyo ubajije abakora mu biro by’Umuyobozi mukuru w’iki kigo bakubwira ko kuba bariya bakozi baragiye ntacyo bizahombwa kiriya kigo.
Bemeza ko imyanya itarabona abakozi bahoraho, izaba ishyizwemo abazayikoramo by’agateganyo, bagatozwa uko ikorwa mu gihe hatarakorwa ibizami bya nyuma bigena abakozi bahoraho muri iriya myanya.
Inyandiko yaturutse mu biro by’Umuyobozi mukuru wa RAB ivuga ko ‘abakozi bashya bashyizwe mu myanya ngo bakore by’agateganyo bagomba gutangira kuyihemberwa ku kwezi kwa mbere bakora, ariko ariko iriya myanya ikazaba yabonye abayikoramo bihoraho bitarenze amezi atatu’.
Hari impungenge z’uko abazatoranywa ngo bakore aka kazi bazaba badafite ubushobozi bukenewe kugira ngo batange umusaruro u Rwanda rukeneye kubera ko bagashyizwemo mu buryo bufifitse.
1 Comment
-
Ibi byo ni agahomamunwa !Nonese aba bantu ntibatangaga umusaruro cyangwa nugushaka kubikiza. Aba bose bigishijwe na Leta kugirango batange umusanzu mubyo bize none Leta yimwe amahirwe yo kubabyaza umusaruro. Ubuse ko Leta abantu bafite ubuhanga nk’ubwabo izongera kubabona ryari. Tuzahora dutangiye kuri zéro.


text:
Ubwoba bw’integenke mu bitekerezo
Hits: 21
Burya imbaraga z’ibiremwa byose zishingiye ku mitekerereze. Ndetse n’integenke zishingiye ku mitekerereze ya kimuntu.
Leta irwanya umuturage wayo, cyangwa umunyagihugu wayo, ni uko iba imutinya kuko ayirusha gutekereza ibifitiye abandi umumaro. Bagahitamo kumwirenza bamuziza kudahuza mu gutekereza.
Nta na rimwe abantu bazigera bahuza mu gutekereza, biramutse bibayeho, byaba ar’igutangaza kuko na bagerageje guhuza inama zo kubaka umunara w’Ibaberi, bahawe indimi zitandukanye bananirwa gukomeza.
Ibitekerezo bitandukanye byubaka igihugu. Ariko ibyubakiye ku mitekerereze y’umuntu umwe, biragisenya. Gukomeza kugira ubwoba bwejo hazaza birangira ibyo utinya bikubayeho.
Uko urushaho kurwanya umuntu cyangwa abantu, ubaziza gutekereza kunyuranye, uba ubongeramo imbaraga kurushaho. Wibuke nawe utari wicara kuriyo ntebe ko, wahanganaga n’abarwanyaga gutekereza kwiza kw’ibyo waharaniraga.
Byarangiye abakurwanyaga ubutsinze. Igitangaje wibwirako ukomeye kubarusha, bigatuma ibyo warwanyaga aribyo wongera gukora.
Abo mwafatanije warabishe, abandi urabakenesha, bisa nk’aho wari umushinga wawe, nyamara nawe urabiziko atari umushinga wawe kuko igihugu ar’icy’abantu kitari icy’umuntu.
Ikimenyetso kigaragaza ko, ufite integenke mu mikorere yawe, ni abantu ukomeje kurenganya wibwirako bazagutinya. Ahubwo bisa no gusuka amazi muri essence.
Nta kinanirana uko utananiwe, na bandi nta bwo bazananirwa. Bizarangira ibyo bifuzaga babigezeho. Kandi icyo gihe uzicuza icyaguteye kwikunda no kugirira nabi abakwicaje aho wicaye ubu.


text:
Ibaruwa iteye agahinda Padiri Ingabire yandikiye Musenyeri Hakizimana asezera kubera gukorerwa icyo yise ‘iyicarubozo’
Ku wa 14 Mutarama 2022, ni bwo inkuru yabaye kimomo ko Padiri Ingabire Emmanuel wari umaze amezi atageze kuri atanu yiyeguriye Imana muri Paruwasi ya Kizimyamuriro, Diyosezi ya Gikongoro, yasezeye ku bupadiri n’indi mirimo yose ijyana na bwo.
Iki gihe Ingabire wakoreraga umurimo wa Alitari muri Paruwasi ya Kizimyamuriro iri mu Murenge wa Buruhukiro, Akarere ka Nyamagabe ntiyigeze asobanura neza impamvu yatumye asezera, gusa yavuze ko “ari uko Musenyeri wa Diyosezi ya Gikongoro yanze kumwumva no kumushyigikira.”
Ubwo iyi nkuru yamenyekanaga, Musenyeri Hakizimana Célestin, yavuze ko na we ari kumva ko uyu mupadiri yasezeye ariko avuga ko nyir’ubwite ariwe wabasha gusobanura impamvu zabimuteye.
Mu ibaruwa ndende yagiye hanze kuri iki Cyumweru yanditswe na Emmanuel Ingabire, agaragazamo impamvu zitandukanye zatumye asezera ziganjemo izo gutereranwa na diyosezi ye mu gihe yari ayikeneye.
Iyi baruwa yanditswe ku wa 11 Mutarama 2022, ikandikirwa Musenyeri Hakizimana, igira iti “Nyir’icyubahiro Musenyeri, ndi Umupadiri wa Diyosezi yanyu kuva tariki 21 Kanama 2021, kandi nabaye mu bihe bitanyoroheye kuva muri Mutarama 2021, aho nari nkeneye ubufasha mu bijyanye n’amarangamutima ndetse n’ubufasha bw’uburyo bw’amafaranga buturutse kuri Musenyeri wanjye na diyosezi yanjye.”
Muri iyi baruwa uyu Mupadiri yanditse asa nk’usezera yakomeje avuga ko ikibazo cy’ubuzima yari afite yakimenyesheje abo cyarebaga bose.
Ati “Uyu mwanzuro ufashwe nyuma y’amezi 18 ntangiye umuhamagaro w’Ubupadiri na nyuma y’amezi 12 ndi mu kibazo kinkomereye cy’ubuzima, aho nababaye bikomeye mu bijyanye n’umubiri, mu mutwe ndetse n’amarangamutima, ibintu naganirije inshuti zanjye, abavandimwe b’abapadiri, wowe nka Musenyeri wanjye ndetse n’abandi Basenyeri banagiye baguhamagara inshuro nyinshi kugira ngo muganire ku kibazo cy’ubuzima bwanjye n’icyo ugitekerezaho.”
Yakomeje agira ati “Nyir’icyubahiro Musenyeri ntabwo ari ibanga ko imyitwarire yawe mu kibazo cy’ubuzima bwanjye nka Musenyeri wanjye yambabaje ndetse iranankomeretsa.”
Muri iyi baruwa uyu mupadiri akomeza agaragaza ko yari afite ibimenyetso byinshi bishobora gushyigikira ikibazo cye ko ariko bitegeze bihabwa agaciro.
Yavuze ko yahisemo gusezera ku Bupadiri kuko atabukora igihe adafite ubuzima buzira umuze.
Ati “Nubwo ntashobora gutandukanya ubuzima bw’Ubupadiri n’ubuzima bwanjye bwite, nubwo byose bisa n’ibyanywanye, nashobora kuba umupadiri igihe ndiho gusa. Ku bw’ibyo ububabare mfite haba mu buryo bw’umubiri n’imitekerereze, ndetse no kubura ubufasha bw’ibijyanye n’imitekerereze ndetse n’ubw’amafaranga buturutse kuri diyosezi na musenyeri wanjye, ntibyankomerekeje roho gusa, ahubwo byangije n’umuhamagaro wanjye. Ku bw’ibyo ubuzima bwanjye ni ingenzi no kugira ngo umuhamagaro wanjye utange umusaruro.”
Yakomeje avuga ko uyu mwanzuro yawufashe nyuma “y’uko Musenyeri amwimye uruhushya rwo kujya mu bitaro kandi yari azi neza uburyo indwara ye ikomeye kandi akaba yarabonaga ibimenyetso by’uko ishobora kuvamo paralysie.”
Yavuze ko ubwo yasabaga Musenyeri Hakizimana uruhushya rwo kwivuza, undi yamusubije amubwira ko “iyo aza kumenya ikibazo cy’uburwayi bw’umugongo afite atari gutuma aba Padiri”.
Yakomeje avuga ko yangiwe kujya kwa muganga ndetse n’igihe Musenyeri yari amaze kubibona ko atabasha kugenda kugeza ubwo yisunga imbago.
Ingabire yakomeje avuga ko yafashe icyemezo cyo gusezera “nyuma y’uko Musenyeri ategetse ko atazabona ubufasha na bumwe bujyanye n’amafaranga yo kwivuza, mu gihe aribwo bufasha bw’ibanze diyosezi yagakwiye guha abapadiri barwaye.
Yavuze ko yakomeje kurwara kugeza aho amara amezi ane ari mu ndembe ariko akomeza kwimwa ubufasha na diyosezi ye.
Ingabire Emmanuel yakomeje avuga ko hari padiri witwa Lambert Ulinzwenimana wafatanyije na Musenyeri Hakizimana mu gutanga ubuhamya butari bwo ku burwayi bwe, kugira ngo amafaranga 9000$ “yari yemerewe n’inshuti ye Andrew Lukas ngo azayaguremo imodoka yo kugendamo aho gukoresha moto, mu rwego rwo kwirinda umugongo, bayijyanire.”
Muri iyi baruwa yanditse mu rurimi rw’Icyongereza uyu mugabo akomeza avuga ko mu bindi byamukomerekeje harimo kubwirwa na Musenyeri ko Diyosezi ye itamukeneye kuko afite uburwayi bw’umugongo bwabaye icyorezo, gukwirakwiza ibinyoma byatumye ahinduka urwenya n’icyigisho mu Iseminari ya Nyakibanda.
Ibi byose ngo byatumye agira uburwayi bwo mu mutwe, igifu, umutwe udakira n’umuvuduko w’amaraso.
Ubwo twakoraga iyi nkuru twagerageje kuvugisha Musenyeri Hakizimana ku murongo wa telefoni kugira ngo atubwire ukuri kw’ibikubiye muri iyi baruwa ntibyadukundira.


text:
Ibimenyetso byakwereka ko ufite ikibazo cy’umutima
Muri iki gihe indwara zitandukanye z’umutima zisigaye zibasira abatari kw’isi ndetse no mu Rwanda, ku buryo buri mwaka abantu batari bake bapfa bazize indwara zibasira umutima. Gusa usanga abantu bitiranya ibimenyetso by’indwara z’umutima n’izindi ndwara.
Ese hagize ikitagenda neza ku mutima wawe, ushobora kubimenya? Ntabwo uburwayi bwose bufata umutima, buza bufite ibimenyetso bigaragara. Niba utabizi neza,ni byiza kugana muganga akagupima kuko indwara z’umutima ziri guhitana benshi kandi bucece.
Muri iyi nkuru tugiye kurebera kamwe ibimenyetso simusiga by’indwara zifata umutima.
Nkuko tubikesha urubuga Webmd, ibyo bimenyetso ni ibi bikurikira:
1. Kumererwa nabi mu gituza ndetse ukanababara
Ni ikimenyetso gikunda kugaragara ku bantu bafite ibibazo by’umutima,akenshi iyo hari nk’imitsi y’umutima yifunze,ushobora kumva ububabare mu gituza,ndetse n’umutima ugatera cyane.
2. Isesemi, ikirungurira, igogora ritagenda neza ndetse no kubabara igifu
Abantu bamwe na bamwe bakunda kugaragaza ibi bimenyetso mu gihe umutima wabo utangiye kugira ibibazo.Bashobora ndetse no kuruka.Ab’igitsina gore nibo bakunda kugaragaza ibi bimenyetso ugereranije n’abagabo.Ni byiza rero ko iyo wumvise ibi bimenyetso,wenda bidaturutse ku byo wariye,wakwihutira kugana muganga.
3. Ububabare bugera no mu kuboko
Ikindi kimenyetso cy’uburwayi bw’umutima ni ububabare bugera no kuboko kw’ibumoso.ubu bubabare buhera mu gituza bukagera no mu kuboko kw’imoso.Gusa ububabare bwose bwo mu kuboko ntabwo bugaragaza uburwayi bw’umutima.
4. Kugira isereri ndetse n’ikizengerera
Akenshi iyo umutima udakora neza,umuntu agira isereri kuko amaraso aba adatembera neza,ibyo rero bishobora gutuma ubwonko butabona amaraso ahagije,bigatuma umuntu agira ikizungerera ndetse n’isereri.
5. Guhorana umunaniro ukabije utazi impamvu
Ubusanzwe iyo wumva unaniwe uba uzi neza icyaguteye uwo munaniro ,niba ari ugukora cyane, kuba warayamye utinze n’ibindi.Iyo rero ufite umunaniro utazi aho uturuka kandi bigahoraho, uba ugomba kumenya ko icyo ari ikimenyetso kikwereka ko ushobora kwibasirwa n’indwara z’umutima.Icyo gihe uba ugomba kwihutira kujya kwa muganga bakakurebera impamvu zibitera.
6. Kubira ibyuha nta mpamvu
Niba ubona watangiye kubira ibyuya buri kanya kandi nta mpamvu uzi, uba ugomba kujya kureba umuganga kuko gishobora kuba ikimenyetso cy’indwara z’umutima.
7. Kubyimba amaguru n’ibirenge
Iki nacyo gishobora kuba ikimenyetso kigaragaza ko umutima wawe utohereza amaraso neza mu mubiri.
8. Kumva umutima udatera neza
Birasanzwe ko nk’igihe ugize ubwoba,umutima ushobora gutera cyane kandi kenshi,gusa nkiyo wumva umutima ugusimbuka cyane kandi nta n’ikikubayeho kidasanzwe,ushobora kuba ufite ikibazo cy’umutima,ni byiza kugana umuganga.


text:
Inyigisho yo ku wa 6 w’icyumweru cya 2 cya Adiventi,
Ku ya 15 ukuboza 2012
Amasomo matagatifu: Si 48, 1-4.9-11; Mt 17, 10-13
Yateguwe na Diyakoni Théoneste NZAYISENGA, Seminari ya Nyakibanda
Twibukiranye
Kuri uyu wa gatandatu, dusoje icyumweru cya kabiri cya Adiventi. Turi hafi gutangira icyumweru cya gatatu kidushishikariza gutegereza Umukiza mu byishimo. Kuva kera Abayisraheli bizeye ko bazabona Imana ivuye mu ijuru, ikaza iwabo. Bizera nta shiti ko byose byagenda neza kurushaho Imana ubwayo izanye umugisha wayo ikerekana n’ububasha bwayo. Uko kwizera kubona Imana yigaragaza mu mibereho y’abantu, kwashinze imizi mu mutima wabo, kuko ari Imana ubwayo yakubashyizemo. Icyifuzo cyo kunga ubumwe n’Imana ni ikimenyetso gikomeye cy’umugambi wayo mu bantu. Ni ijwi ry’Ijambo yatubwiye mu mutima wacu igihe igize iti : « nimwumva ibyo mbabwira muzaba abanjye bwite n’ubwo isi yose ari iyanjye» ( Iyim 19,5).
N‘ubwo wari ufite amasengesho ahimbaje, umuryango wa Israheli wasengaga kenshi ugira uti: «Uhoraho kuki ureka duteshuka inzira zawe … Dore igihe kibaye kirekire utakidutegeka nk’aho tutakitirirwa izina ryawe. None iyaba wari ukinguye ijuru, ngo umanuke, imisozi yose yarindimukira imbere yawe » (Iz 63, 17. 19). Koko rero, ukuza kw’Imana mu bayo ni ryo herezo ry’amasezerano akomeye Israheli yazirikanye mu masekuruza n’amasekuruza. Abahanuzi benshi na bo bavuze kuri iri sezerano kandi barishishikariza Abayisraheli bose. Kuva icyo gihe kugeza n’ubu ayo masezerano yarujujwe muri Yezu wigize umuntu ngo abane natwe( Yh 1,14), ariko cyane cyane mu bubabare, urupfu n’izuka rye. Abamwakiriye bose biboneye ubuhangange bw’Imana mu mateka yabo.
Igitabo cya Mwene Siraki mu mitwe yacyo ya nyuma (44-51) kidutekerereza ubuhangange bw’Imana mu mateka ya Israheli, kikanahunda ibisingizo ababaye intaganzwa muri uwo mugambi wo kwakira Imana. Uyu munsi kiratubwira ubuhangange bwa Eliya umuhanuzi wagaragaje ububasha n’ubushobozi by’Imana, agakora ibitangaza byinshi ku bw’ijambo ryayo. Uyu Eliya yajyanywe mu ijuru abikesha kwakira ijambo ry’Imana no kuryamamaza. No mu gihe cya Yezu, abantu benshi bari bazi ko amaza y’Umucunguzi azabanzirizwa n’ukugaruka kwa Eliya. Mu Ivanjili, turumva intumwa zibaza Yezu ibya Eliya zigira ziti: « kuki abigishamategeko bavuga ko Eliya ari we ugomba kubanza kuza?» Yezu arabasubiza ati: «Eliya yaraje, ntibamumenyaahubwo bamugirira nabi uko bishakiye». Nuko abigishwa bamenya ko ari Yohani Batisita yababwiraga. Koko rero Eliya (Yohani Batisita) yaraje, ateguriza Yezu inzira, yamamaza ko yegereje kandi amwerekana aho amariye kuza agira ati:«nguyu uwo navuze nti‘Uje ankurikiye, aranduta, kuko yariho mbere yanjye»(Yh 1, 15). Arongera ati : «Dore Ntama w’Imana» ( Yh 1, 36)
Dukomeje urugendo
Bavandimwe dukomeje urugendo rwo kwitegura kwakira Yezu Kristu uje muri twe.Buri wese muri twe azi aho arugejeje. Icyakora igihe turangije ngo twizihize ibirori bya Noheli ni cyo kirekire kurusha igisigaye. Ubu noneho rugeze ahakomeye. Ni ngombwa ko buri wese ashyiraho umwete muri iyo myiteguro. N’uwaba yaracikanywe, igihe ni iki. Nta kindi cyadufasha kwitegura bya hafi kitari ukwakira Inkuru nziza, cyane cyane kuyumva, kuyizirikana no gufata umugambi. Izi ntambwe eshatu ni zo Bikira Mariya yateye ubwo yakiraga Umucunguzi wacu. Bikira Mariya natubere urugero.
Birashoboka ko Mariya yari mu turimo two mu rugo twa buri munsi nk’utwo tubamo, mu mateka y’igihugu cye no mu iyobokamana ry’umuryango we. Nuko agira atya yumva ahamagawe n’Umamalayika mw’izina rye, aramubwira ati: «Ndakuramutsa Mutoni w’Imana, Nyagasani ari kumwe nawe». Mbega Inkuru Nziza! Itandukanye kure cyane n’uwakubwira ati: « nguhaye inka, nguhaye imodoka, nguhaye indege» ejo bugacya bikora impanuka, cyangwa nk’umusore wabwira umukobwa ati: «ndagukunda», ejo yamugeza iwe bakajya batongana cyangwa barwana. Inkuru y’ivuka rya Yezu, Bikira Mariya yamenyeshejwe na Malayika ni inkuru itanga umunezero n’amahoro bituruka kuri Roho w’Imana: wabaye umutoni mu maso y’Imana. Ubu butoni ni bwo dusabwa muri Adiventi.
Mariya na we wateze amatwi, ahama hamwe, arabyumva maze we wese arareka atwarwa n’urukundo rw’Imana. Rwagati muri ubwo bwisanzure bw’ibyishimo no kwakira, mu bwenge bwe hazamo rya Sezerano rya Kera yibuka neza ngo: «Umwana azavuka, Umuhungu azatangwa, Umwami w’amahoro » (reba Iz 9, 5). Bavandimwe, Inkuru nziza duhora twumva turusheho kuyakira muri iki gihe cya Adiventi.
Mariya rero ntabyumva gusa ahubwo anabitekerezaho ( arabizirikana). Nuko agira ubwoba. Ni ko kwibaza ati: «bizashoboka bite?» Mariya ntarangaye ahubwo ateze amatwi, maze yumva abwiwe ngo: « ugiye gusama, uzabyaraumuhungu, kandi Umusumbabyose azamwegurira ingoma ya Se Dawudi, ingoma ye ntizagira iherezo». Ibyo se bizashoboka bite? Ku mubiri yari atariha Yozefu. Ariko ku bwa Roho Mutagatifu uzamumanukiraho birashoboka. Natwe, ibitunanira ntitukibwire ko bidashoboka cyangwa abandi batabishobora. Byongeye, ntakinanira Imana.
Mu kwemera k’umuryango we no mu bwizere bw’umutima, Bikira Mariya azi ko nta kinanira Imana. Ni yo mpamvu avuga ati: «Ndi umuja wa Nyagasani byose bimbeho nk’uko ubivuze ». Mbega umwanzuro ukomeye! Mariya aremera, yemera ibyo Imana imusabye abikuye ku mutima. Muri iyi myiteguro natwe dusabwa kubigirana ukwemera.
Dusabe: Mana ishobora byose turakwinginze: icyezezi cy’ikuzo ryawe nikirasire mu mitima yacu, maze amaza y’Umwana w’ikinege yamurure ikitwa umwijima cyose, agaragaze hose ko turi abana b’urumuri. Kubwa Yezu Kristu Umwami wacu.


text:
Nyuma yaho ubuhanuzi bw’umuriro buvuga yuko Uwiteka azamanura umuriro ugatwika igihugu cy’uRwanda,ubu buhanuzi bukaba bwarahanuwe kuwa 16th Jan 2013,mbere yuko busohora hakaba hari hashize umwaka umwe n’igice.Abanyarwanda benshi byabateye ubwoba cyane,nde
Hits: 15
Nyuma yaho ubuhanuzi bw’umuriro buvuga yuko Uwiteka azamanura umuriro ugatwika igihugu cy’uRwanda,ubu buhanuzi bukaba bwarahanuwe kuwa 16th Jan 2013,mbere yuko busohora hakaba hari hashize umwaka umwe n’igice.Abanyarwanda benshi byabateye ubwoba cyane,ndetse bamwe mubatavuga rumwe n’ubutegetsi bw’ikigali bagize ubwoba bwinshi aho bahise babona ko,ibyahanuwe n’Uwiteka bigiye gusohora.
N’ubwo byagenze gutyo ntibyabujujije bamwe mu banyarwanda bo mu bwoko bw’Abarepubulike bakomoka mu muryango w’Abahutu,kuba barababajwe nubwo buhanuzi,ibi bigaragazwa n’inyandiko yo mu bwoko bwa e-mail bandikiye umuhanuzi Majeshi Leon hamwe n’ ikinyaakuru inyangenewss.com .
Muri iyi nyandiko baragira bati,Majeshi Leon tukwemera nk’umuhanuzi ariko har’ibyo wahanuye ugashyiramo amaranga mutima kuko abatutsi ubahanurira neza naho abahutu ukabigirizaho nkana,aho ugira uti nta repubulika izasubira ku ngoma kandi yarazanywe na rubanda nyamwinshi.
Ugashaka kugaragaza yuko ingoma ya cyami ariyabatutsi!Ariko mu byukuri iyo witegereje neza uasanga ibi birego ndetse birimo n’iterabwoba kumuhanuzi,nta shingiro bifite,ahubwo bias nakababaro abarepubulike bafite kagaragaza ko ibyo bari biringiye batakibibonye!.
Ariko bene data mu kwiye kumenya ibi;Imana ijya kuvuga iby’ubwami,nta munyarwanda wabigizemo uruhare,kandi ubu buhanuzi s’umuhanuzi Majeshi Leon wenyine wabihanuye kuko hari nabandi benshi cyane babibahanuye ndetse nabapfumu barabiraguye!.
Burya iby’Imana na satani arabyemera kuko ntamahitamo afite ngo abashe kubihakana,niba rero ibyo Imana yavuze bitangiye kurabya bigaragaza umusaruro ntabwo umuhanuzi yabizira cyangwa ngo abanyamakuru b’inyangenewss ngo babiryozwe ngo ni uko banditse ubuhanuzi bakabushyira kurubuga rw’inyangenewss nkaho byaba ar’icyaha.
Twemeranye yuko ibyo Imana yavuze no gusohoza ibizasohoza,kandi se ,niba mwemera Imana mukaba mushaka ubushake bwayo,niki gituma mwifuza yuko Imana isohoza ibijyanye nititekerereze yanyu?se ntimubona yuko mwaba mwihinduye abanzi b’Uwiteka ?kuko kubyemera cyangwa kubihakana ntibituma bitazasohora.
Mureke rro kwihyiraho umuvumo murwanya Imana na bantu bayo,nimwemere ubushake bwayo,kuko ntayandi mahitamo mufite kandi erega iyo Imana ibatekerezaho nibyiza ntabwo ar’ibibi.